Morne de la Grande Montagne - Wikipedia, entziklopedia askea.\n47° 02′ 49″ N, 56° 18′ 23″ W / 47.0469°N,56.3064°W / 47.0469; -56.3064Koordenatuak: 47° 02′ 49″ N, 56° 18′ 23″ W / 47.0469°N,56.3064°W / 47.0469; -56.3064\nMorne de la Grande Montagne (240 m) Ipar Amerikan dagoen Mikelune uharteko mendirik altuena da. Ternuaren ondoan eta administratiboki Frantziaren menpean dagoen Saint-Pierre eta Mikelune lurralde osoaren punturik altuena ere bada.\n3 Mendirako bidea\nJatortasun handirik gabeko izena du muino honek eta literalki "Mendi Handiaren Muinoa" esan nahi du. Bitxia den kontu bakarra bi generikoren presentzia da: Morne ("itxura biribileko muinoa", batez ere eragin frantseseko Karibean erabilia) eta Montagne)\nMikelune uhartean bi alde desberdindu daitezke; iparraldean eremu txiki bat dago non Mikelune herria eta Le Cap ("lurmuturra") dauden. Uhartearen gehiengoa zonalde honetatik hegoaldera zabaltzen da, Grand Étang de Miquelon aintzira zeharkatu eta gero.\nBigarren honetan ez dago bereziki nabarmentzen den mendirik baina bada muino anitz; gehienak lerrokatuta daude, ipar-ekialdetik hego-mendebaldera doazenak eta altuena Morne de la Grande Montagne da. Baina antzeko altuerak dituzte beste batzuek; bere ipar-ekialdean Grande Morne à Sylvain (222 m) eta bere hego-mendebalderantz Morne du Noroit de l'Étang aux Outardes (215 m), Morne de Suroit (222 m) eta Morne de la Presqu'Ile (219 m) daude, besteak beste. Oro har lur pobreak dira; hala ere, aipatzekoa da bere magalean dagoen pinudia frantses estatuko baso boreal bakarra dela. Batzuetan Les Mornes izen kolektiboa ematen zaie muinoei.\nMendirako bidea[aldatu | aldatu iturburu kodea]\nMiquelon herriskan gaudelarik errepidea lehen eta pista finkoa dena hartu behar da uhartearen gorputz nagusira joateko; hegoalderantz jota Langladerekin lotzen duen errepidea ez da hartu behar, gorputz honen iparraldeko kostaldea zeharkatzen duen bidea baino. Bere lehen kilometroetan Chemin des Roses ("Larrosen bidea") du izena. Mirande aldera heltzen da: izen hori daramate Étang (aintzira) batek, hau itsasotik banatzen duen eta pistak zeharkatzen duen dunak, kostaldean dagoen Rocher edo haitz batek eta Ferme de Mirande delako etxegune txikitxoak.\nHementxe utzi behar dira bai kostaldea bai errepidea eta oinez barnealderantz jo behar da, le Chemin des Boeufs ("idien bidea") erabiliz hego-ekialdeko norabidean. Bidea erreka baten paraleloan doa; erreka Ruisseau des Godiches edo de Mirande deitzen da eta erreka gora goazela Morne nagusiak ezkerrerantz agertzen dira; lehenago Grand Morne à Sylvain eta apur bat geroago Morne de la Grande Montagne. Klima baldintza onetan teknikoki erraza da lur honetatik ibiltzea, beraz gutxi gorabehera 100 metroko altueran errekaren ibilbidea utzi eta muinoetara jotzen da. Arazo nagusia eguraldia da: hilabete askotan oso gogorra da eta udan ere lainoa askotan ageri da; hori dela eta oso bisita gutxi izaten ditu mendiak.\nLau bat km daude Ferme de Mirandetik tontorrera. Teorian posible da kostaldeko beste leku batzuetatik (uharteko ekialdeko kostaldetik bereziki) igotzea baina distantzia dexente luzatzen da.\nIGN frantsesaren 4798 S mapa (Miquelon), 1:25.000 eskalakoa.\n↑ Quelques aspects de la toponymie des îles Saint-Pierre-et-Miquelon, ikus 2.or.\n↑ Argazkia, ikus 11.or\n↑ Aipamena eta Roger Etcheberryren argazkia Ornithomedia.comen.\n↑ Argazki bat Patrick Boezen webgunean.\n↑ Mirande aldea webgune pertsonal batean.\n↑ Atal honetarako iturria kartografia erreferentzia da batez ere.\n(Ingelesez) Morne de la Grande Montagne Peakbagger webgunean.\n(Ingelesez) Mendia GeoNames webgunean.\n(Ingelesez) Mendiaren kokapena.\nIpar Amerikako mendiak


Italia eta Boliviako sukaldaritzako tradizio onenen eta zaharrenen arteko elkarketaren emaitza. Pasta honek garia eta kinoako barietate organikoak konbinatzen ditu, nutrizio-ezaugarri bikainak lortuz . Proteina ugari eta zuntz asko dauka. Lehortze motelak 20 ordu behar ditu eta egosteko erresistentzia bermatzen du.\nJatorria / BM erakundea : Anapqui (Bolivia).\nOsagaiak: gari-irina, kinoa-irina (%20).\nBidezko Merkataritzako produktuak % 100. Nekazaritza Ekologikoko produktuak % 20.\nIntolerantziak, sentsibilitatea: azukrerik gabe, laktosarik gabe. Beganoa.


San Anton kaletik Zumeltzegi dorrera doan bidea itxi egingo da bihar argindar kablea bota eta semaforoak jartzeko. — Berbia\nSan Anton kaletik Zumeltzegi dorrera doan bidea itxi egingo da bihar argindar kablea bota eta semaforoak jartzeko.\nAutoek, Errekaldetik barrena joan beharko dute.\nUdalak, Zumeltzegi kaletik, Zumeltzegi dorrerainoko argiteria azpiegitura berritu eta trafikoa erregulatzeko semaforoak jarriko dira. Beharrekoa den obra zibila egin zen eta bihar, argindar kablea bota eta semaforoak instalatuko dira.\nBeheko semaforoa, Zumeltzegi kaleak, eskumatara 90 graduko bihurgunea egiten duen inguruan jarriko da eta goikoa, dorrearen irteeran. Semaforoek mugimendua antzemateko sentsoreak izango dituzte eta auto bat paretik pasa orduko bestaldeko semaforoa gorri jarriko da. Trafikorik ez dagoenean, biak berde egongo dira.\nBaina semaforoek funtzionatu dezaten argindarra behar da. Matxura baten ondorioz, Kale zaharretik zuzenean egina zegoen lotura aldatuko da eta behin betiko konponduko da.\nLanak egin ahal izateko, San Anton kaletik Zumeltzegi dorrerako bidea trafikorako itxita izango da bihar. Lanak, egunean bertan amaitzea espero da baina bitartean, Torrealdera doazen autoak Errekalde auzotik barrena joan beharko dute.


Italiako zuzeneko bideo-txata - BIDEO-TXATA - BAI!\nZenbat eta gehiago partekatu maitasuna, maitasun gehiago lortuko duzu, baina ez duzu erromantikoa izan nahi du denbora guztian delako aldatu ahal izango duzu zure zaporea arabera, zure gustura bada Italian Webcam Chat, Italia Tokiko atzerriko chat eta Italia Tokiko txat gela eta gure bideo txat zerbitzua doakoa da, erregistroa gabe eta ez da beharrezkoa horiek guztiak.\nFun buruz hechos Italia: Trevin iturria Erroman du ikusgarria tamaina metrotan, zaharrena da iturria.\nItalia batean datza errua line, eta hiru sumendiak dagoeneko piztu. Garai hartan Erromako zen altuera bere gloria, bizi zen bat baino gehiago milioi pertsona, baina adina biztanleriaren etorri zen, ia ez hondoratzeko, eta horrek adierazten du zenbat jaitsiera ospatu zen.\nBete Free Online Cleveland, Erregistroa gabe\nchatoulette em nossa moderna localidade Caldas (MG, Brasil)\nvideo hitzaldian neska helduen Datazio argazki video Free chat alternatiba deskargatu bideo Topaketak iragarkiak emakumezkoak betetzen chat erruleta telefono batera video chat erruleta free web orria bete behar duzu bete harreman bat bideo-chat guneak Datazio


4.1.3. Lan kostuak | Euskal Autonomia Erkidegoko Lehiakortasuna txostena 2019\nLan kostuak ekonomiaren lehiakortasunaren baldintzatzaile gakoak dira, prezioen indize orokorraren (inflazioaren) bilakaeran eta kanpo merkataritzan izan ditzaketen eraginengatik. Orkestrak egindako aurreko Lehiakortasunari buruzko Txostenetan adierazi izan den bezala, lan kostuen adierazlea ez da lehiakortasunaren adierazle baztertzaile bat, baizik eta adierazle horren bilakaera eta eraginak beste adierazle batzuekin batera interpretatu behar dira. Esate baterako, esku hartze publikoaren maila, lan merkatuaren erakunde esparrua, eta/edo ekonomiaren merkataritza eta finantza integrazio maila, besteak beste, soldaten presioaren eta produktibitatearen arteko orekaren azpian dauden faktoreak dira.\nSekzio honen helburua da euskal ekonomian lan kostuen bilakaeraren analisia eguneratzea, nazioarteko alderapenez lagunduta. Gainera, manufakturako sektorea aztertuko dugu bereziki, nazioarteko lehiak eragin handia baitu hartan. 13. grafikoak arlo honi lotutako adierazleen bilakaera aurkezten digu.\n13. Grafikoa Alokairudun bakoitzeko lan kostuaren, produktibitate errealaren, unitateko lan kostuaren eta unitateko lan kostu errealaren bilakaera\nProduktibitateari eta lan kostuei dagokienez, EAEko enpresen egoerak ona izaten jarraitzen du\nAlokairudun bakoitzeko lan kostuei (ALK) dagokienez, Espainiako ekonomiak eta EAEkoak krisiaren aurrean doikuntza Europako beste ekonomia batzuek baino geroago egin zuten, baina sakontasun handiagoz. Azken urtean, ALK-k lurralde guztietan igo dira, Alemanian azken urteetan ikusi den joerari jarraiki. Hala eta guztiz ere, 2013ko egoerarekin alderatuta, EAEko balioak beste lurralde batzuetakoak baino txikiagoak dira, bai ekonomia osoa hartuta eta bai manufakturako industria hartuta.\nProduktibitateari dagokionez, Espainiako merkatuan egin diren doikuntzen eraginak ikusten dira berriro, besteak beste, lantaldeen murrizketak eta balio erantsi txikieneko lanpostuak desagertzea. Horren guztiaren ondorioz, produktibitatearen adierazleak nabarmen egin du hobera. 2013az geroztik, produktibitatean hazkundeak antzeko ibilbidea izan du EB-28an, Alemanian eta EAEn. Espainian, ordea, produktibitatearen hazkundeak motelak izan ziren 2015. urtera arte eta urte horretatik aurrera, handitzen joan dira. Manufakturako industrian, eragin horiek ekonomia osoan baino gehiago nabaritzen dira. 2013tik aurrera, produktibitatearen hazkundea handiagoa da EB-28an, Alemanian eta EAEn. Azken urtean, ordea, produktibitatea aurreko urteetako ia balio beretan mantendu da.\nEAEko eta Espainiako ekonomiek 2010ean hasi zuten unitateko lan kostuen (ULKN) lehiakortasuna hobetzeko prozesu luzea. ULKNen beheranzko joera hori eten egin zen eta 2018an, hazkundeko bidean sartu dira. Manufakturako industrian, gorabeherak ekonomia osoan baino gehiago nabarmentzen dira. 2013aren ondoren, euskal ekonomiaren bilakaera hobea da aztertzen ari garen erreferentziazko beste herrialdeekin alderatuta. 2015era arte, Espainia ere EAEren hobekuntza bidetik joan zen, baina, ondoren, Espainian hobekuntzak moteltzen joan dira eta azken bi urteetan, EB-28an eta Alemanian bilakaera eten egin da. ULKNren lehiakortasunaren hobekuntza, neurri batean, Espainiak herrialde garatuekiko duen kanbio tasa efektibo nominalaren balio irabazteak konpentsatu du, tasa horrek gora egin baitu 2015etik 2018ra.\nEAEko lehiakortasunak hobera egin du, unitateko lan kostu nominalei erreparatuta (ULKN) eta, bereziki, unitateko lan kostu errealei erreparatuta (ULKR)\nEta unitateko lan kostu errealei dagokienez (ULKR), EAEko jaitsiera are handiagoa izan da. Horrek, azken batean, enpresa marjinak berreskuratzen laguntzen du.\nHorren guztiaren ondorioz, 18. taulan 2018. urtearen bi ezaugarri ikusten dira: ALKen eta produktibitatearen arteko korrelazio handia, eta ekonomia osoko eta manufakturako industriako ULKen arteko aldea. ALKen eta produktibitatearen arteko korrelazioa handia da, produktibitate handiak soldata handiagoak ekarriko dituelako eta soldata handiek, aldi berean, berrikuntza handiagoak bilatzea eta langileak kapitalarekin ordezkatzea ekarriko dute. Ekonomia osoko lanaren itxurazko produktibitateari dagokionez, bi herrialde multzo bereizten dira: Alemania eta EAE, antzeko mailan, maila onean; eta EB-28 eta Espainia, maila apalagoan. Euskal ekonomiak, ULKen zutabean, balio txikiak ditu, ALK erlatiboki txikiagoa delako eta produktibitatea, berriz, handia. Manufakturako industrian, ordea, ekonomia osoan baino handiagoak dira bai ALK eta bai produktibitatearen maila. Kasu horretan, EAEko ekonomiaren ULK beste esparru batzuetakoa baino handiagoa da, produktibitatea, erlatiboki, txikiagoa delako. Euskal ekonomiaren manufakturako eta industriako espezializazioa ikusirik, sektore horretako produktibitate handiagoak azaltzen du, neurri batean, ekonomia osoaren produktibitate maila handiagoa.\nTabla 18. Alokairudun bakoitzeko Lan Kostua (ALK), produktibitatea eta Unitateko Lan Kostua (ULK). (2018)\nManufakturako industrian, EAEko unitateko lan kostua (ULK) EB-28ko erregioen batezbestekoa baino txikiagoa da, baita atzerriko erregio alderagarri gehienetakoa baino txikiagoa ere\nBilakaeraren analisia osatzeko, eskualdeen arteko alderapena egin dugu. Analisi hori 14. grafikoan erakusten da ekonomia osorako, eta 15. grafikoan, berriz, manufakturako industriarako. EAEko ekonomia osoaren eta herrialdeetako batezbestekoen alderapenaren emaitza berbera da. Baina beste informazio bat ere ematen digu: atzerriko erregio alderagarri gehienetan, ALK eta produktibitatea EAEkoa baino handiagoa da, baina ULK ere handiagoa da. Gainera, Espainiako autonomia erkidego alderagarriekiko, EAE guztien gainetik gelditzen da ALKn eta produktibitatean. Baina interesgarriena da, manufakturako industriari begiratuz gero, EAEk EB-28ko erregioen batezbestekoak baino ULK txikiagoa duela, baita atzerriko erreferentziazko erregio guztiek (bik izan ezik) baino txikiagoa ere. Horrenbestez, erregioen arteko alderapenak ez du berresten EAEko manufakturako industriak azaltzen zuen desabantaila, herrialdeen alderapena egiterakoan.\n14. Grafikoa Alokairudun bakoitzeko lan kostua eta produktibitatea (enplegatu bakoitzeko BEG) ekonomia osorako EB-28ko erregioetan (2017 edo urterik hurbilena)\nIrurria: Eustat eta Eurostat. Geuk egina\nOharra: Hiru erregiok 100dik gorako produktibitatea dute eta, horregatik, ez ditugu grafikoan sartu\n15. Grafikoa Alokairudun bakoitzeko lan kostua eta produktibitatea (enplegatu bakoitzeko BEG) manufakturako industriarako EB-28ko erregioetan (2017 edo urterik hurbilena)\nOrain arteko analisietan, lan kostuak langileen kopurua kontuan hartuta kalkulatu ditugu. Baina lan egindako orduak kontuan hartuta ere kalkulatu ahal izango genituzke. Horrek eragina izango luke ALKren eta produktibitatearen maila kalkulatzerakoan, enplegatu bakoitzeko urteko lanorduen batezbestekoa aldatu egiten baita lurralde batzuetatik besteetara. 16. grafikoak erakusten digu nolako bilakaera izan duen enplegatu batek, batez bestean, urtean lan egiten dituen orduen kopuruak.\n16. Grafikoa. Urteko batez besteko lanorduen kopurua landun bakoitzeko\nGrafikoak bi ondorio nabarmen ematen dizkigu. Alde batetik, manufakturako industrian langile bakoitzak lan egiten dituen ordu kopurua ekonomia osokoa baino handiagoa da, herrialde guztietan. Bigarren, Alemanian lanorduak gutxiago dira; Espainian, berriz, urteko batez besteko lanorduak gehiago dira.\nHerrialde gehienetan ez bezala, euskal ekonomian lanean ari den pertsona bakoitzak lan egiten dituen orduen kopurua handitu egin da 2014az geroztik\nBilakaerari dagokionez, ekonomia osoaren eta manufakturako industriaren portaera ez doaz ildo beretik. Ekonomia osoan, herrialde gehienetan lan egindako orduen kopurua pixka bat jaisten ari dela ikusten da. Salbuespena, hain zuzen ere, Euskal Autonomia Erkidegoa da. Izan ere, 2014az geroztik, ekonomiaren susperraldiaren hasieratik, langile bakoitzak lan egindako orduen kopurua pixka bat handitzen ari dela dirudi. Manufakturako industrian, krisi garaian orduen kopuruak behera egin zuen, nabarmen, EB-28an, Alemanian eta EAEn. Espainian, ordea, batez beste lan egindako orduen kopurua handitzeko joera ikusten da.\nUnitateko Lan Kostu Nominalak (ULKN) kalkulatzeko, alokairudun bakoitzeko lan kostuen aldakuntza nominala eta produktibitatea hartzen dira kontuan. Ekonomialariek uste dute ULKN dela lan kostuek kanpoko lehiakortasunean duten eragina aztertzeko lan kostuen aldakuntzaren adierazlerik egokiena.\n2017ko datuari 100,0 balioa ematen badiogu, 2015ean 99,3 zen eta 2018an, 101,2 izan da.\nUnitateko Lan Kostu Errealen (ULKR) aldakuntzak aukera ematen du ikusteko zein neurritan lortzen duten enpresek ULKNetan izan dituzten aldakuntzak prezioetara eramatea. ULKNen aldakuntzak prezioetara eramaten badituzte, ULKRk behera egingo du eta enpresa marjinak handituko dira; ULKNen aldakuntzak prezioetara eramaten ez badituzte, ULKRk gora egingo du eta marjinak txikitu egingo dira. Beraz, ULKRren aldakuntza da lan kostuen aldakuntzek enpresen errentagarritasunean duten eragina ikusteko adierazlerik egokiena.


Uda honetan gasolina nola aurreztu | Consumer\nUda honetan gasolina nola aurreztu\nBanku kontu batzuek hobariak eskaintzen dituzte, baina, gehiegizkoak izan gabe ere, gasolindegietako birjarpen bakoitzeko prezioa %2 eta %3 bitartean jaisten dute\nUdako hilabete lasaigarriak eta oporrak, asteburuetako ihesaldiak… gozatzen hasteko garaia iritsi da. Hala ere, horrek ibilgailuaren jarduera handiagoa dakar beste norabait joateko. Baina gordailua bete arren, garesti ateratzen da, hurrengo lerroetan adierazten den bezala, gasolinazko gastua kontrola daiteke, hobariak jasotzen dituen banku-kontu baten bidez. Gehiegizkoa izan gabe, deskontua %2 eta %3 bitartean iristen da erregaialdi bakoitzeko, baina ia kontu guztiak hartzen ditunomina helbideratuta eduki behar dute .\nErakunde gutxi eta gasolinatan hobari gutxi\nErakunde batzuek hobariak ematen dituzte erregaia erosteagatik, baina oraindik ez dira asko. Deskontuak ere ez dira gehiegizkoak, txartelek eskaintzen dituztenen ildotik baitaude, eta gasolindegian egiten den birjarpen bakoitzaren %2 eta %3 bitartean daude. Hala ere, proposamen bakoitza marka komertzial jakin baten araberakoa da, bezeroak estrategia horrekin fidelizatzen baititu.\nKontu horietako gehienek abantaila handiak dituzte beren titularrentzat: komisiorik eta gasturik gabe, eta diseinu batzuetan, iraupen-kontratua kentzen da. Gasolinazko hobariek, berriz, etxeko ordainagiri nagusien helbideratzea (argia, gasa, telefonoa…) helbideratzeko erabiltzen diren ereduak handitzen dituzte.\nErregaia hornitzeagatik hobariak ematen dituzten kontuek ez dute komisiorik eta gasturik, eta modelo batzuetan, berriz, iraupen-kontratua ezabatzen da\nProposamenak oso mugatuak dira, eta gasolina-zerbitzuguneetan egindako erregaiaren% 2 eta% 3 artean aurrezteko aukera ematen diete bezeroei. Ez dago kontu horiek kontratatu beharrik, eta, lehen unetik, faktura murrizteko prestatu behar da. Negozio-estrategia hori aplikatuz, Banco Sabadell banketxeak modelo hau ezarri du, bere titularrek herrialdeko gasolindegi nagusietan (Repsol, Campsa eta Petronor)% 2ko deskontua lor dezaten. Aurrezki-plan hau nominan, komisiorik gabe, gasturik gabe eta iraupen-kontraturik gabe sinatu besterik ez da egin behar.\nKontsumitzaileen poltsikoetarako abantaila horiek lortzeko banku-merkatuak eskaintzen duen beste aukera bat Ing Direct enpresak garatutako Kontu Laranja da, bai nomina-eskakizunarekin, bai gabe. Horri esker, bezeroek% 3ko itzulketa egin dezakete Galp eta Shell gasolina-zerbitzuguneetan, erregaia hornitzean edo edozein erosketetan, zenbatekoaren mugarik gabe.\nSustapen horiei heltzeko azken aukera Open Bank kontua da, egunero deskontuak eta Galp zerbitzu-sarean eskaintzak eskaintzen baititu, eta titularrek ere erregaien prezio ofiziala jaitsi dezakete.\nErregaien prezioak alderatzea\nOpor-egun batzuk pasatzeko, autoekin errepideetara herritar gehien irteten den urte-tartea hurbiltzen da. Gasolinaren prezioak, liberalizatuta dagoenez, tarifa desberdinak ditu hornitzaileen arabera, eta horrek pentsarazten du erabiltzaileek euro batzuk aurreztu ahal izango dituztela, zein puntutan dagoen. Baina nola ezagutu ditzakete?\nIndustria Ministerioak tresna bat jarri du bere web orrian, Espainiako gasolindegietan erregaien zenbatekoak alderatzeko. Tresna horri esker, gidariek dirua aurreztu ahal izango dute gasolinaz edo gasolioz hornitzera gasolina-zerbitzugunera joaten direnean. Izan ere, hiriko gasolindegirik merkeenak aurki ditzakete, eta prezioen aldaketa ezagutu. Beraz, gordailua non eta noiz bete erabakitzeko laguntza da.\naurrezki erregai gasolina-eu oporrak


Bertako Igogailuak hiru urtez luzatu du akordioa - Hondarribia Arraun Elkartea\nBertako Igogailuak hiru urtez luzatu du akordioa\nLortutako akordio berriari esker, HIRU hurrengo denboraldietan (2020-2021-2022) Hondarribiko emakumezkoen traineruak ASCENSORES BERTAKO IGOGAILUAK izena eramaten jarraituko du.\nHonen bidez, ASCENSORES BERTAKO IGOGAILUAK eta HONDARRIBIA ARRAUN ELKARTEAren arteko babes-hitzarmenaren berritzea iragartzen dugu.\nIgogailuen mantentze-lanen marka anitzeko sektorean lider den enpresa gipuzkoarrak gure elkartearekin lankidetzan aritu da 2018. urtetik aurrera. Lortutako akordio berriari esker, HIRU hurrengo denboraldietan (2020-2021-2022) Hondarribiko emakumezkoen traineruak ASCENSORES BERTAKO IGOGAILUAK izena eramaten jarraituko du.\nAkordio berri honen bidez, Ascensores Bertako Igogailuak emakumezkoen kirola orokorrean eta bereziki gure eskualdeko arraunaren alde berretsi du. Bi erakundeen arteko akordioa orain arte oso emankorra izan da eta gure emakumezko traineruak aurreko denboraldietan bilakaera garrantzitsua izan du. Hemendik aurrera helburua aurrera egiten jarraitzea eta emakumeen arraunaren elitean gure trainerua sendotzea izango da.\nHONDARRIBIA ARRAUN ELKARTEtik Ascensores Bertako Igogailuak babesaren hitzarmena berritzeagatik erakutsitako laguntza eta konfiantza eskertu nahi dugu, bereziki egun hauetan guztiok hain egoera zaila bizitzen ari garenean.


Europarlamentari kontserbadoreek txartel gorria proposatzen dute EBko lege "txarrak" blokeatzeko - EBko berriemailea\nOtsailaren 4an, europarlamentari kontserbadoreek txartel gorriko sistema bat egiteko asmoa aurkeztu zuten, parlamentu nazionalek Europako legeria "zama eta oztopatzailea" blokeatu dezaten.\nEuropar Batasunean legegintza hobeak lortzeko etengabeko ahaleginaren barruan, Europako Parlamentuko aurrekariak Europako Parlamentuaren aurrean txosten bat aurkeztu zuten, neurri zorrotz bat planteatzen zigor gorriari aurre egiteko eta legegintzako prozesua arrazionalizatzeko.\nTxostena Sajjad Karim bozeramaileak egin du.irudian) Parlamentuko Lege Gaietarako Batzordeak iaz Europako Batzordeak berak burtsak murrizteko iragarri zituen egitasmoen erantzun gisa.\nNegozio txikien zama gorriak murriztea proposatzen du, erregulazioetatik gehiago kenduz, gainera, ebidentzian oinarritutako politiken eginkizuna areagotzen du lege berriak beharrezkoak eta proportzionalak bermatzeko.\nUrreztatze deiturikoak ere aipatzen ditu eta printzipioa indartzen du legeria berria soilik onartu behar bada erregulazio zaharra eta desagertua bota ahal izateko.\nKarim-ek esan zuen: "Gure ustez, parlamentu nazionalek botere nabarmen gehiago izan beharko lukete EBko legea egiterakoan zeregin bat betetzeko - beto eskubidea barne, proposatutako legeria neurrigabea bada edo maila nazionalean edo lokalean argi eta garbi erabaki beharko liratekeen arloetan esku hartzen badu.\n"Txartel gorriaren ikuspegi hori William Hagek eta David Lidington-ek proposatu dute eta Europako Parlamentuak eta EB osoak bere gain hartu behar dutela uste dugu.\n"Dagoeneko txartel horia sistema bat da, eta horri esker parlamentu nazionalek abisua eman dezakete lege proposamen batek subsidiariotasun printzipioak urratzen baditu. Batzuetan Batzordeak txartel horia entzuten du, baina batzuetan ez.\n"Txartel horiari jaramonik egiten ez dioten futbolariek gorria lortzen dute. Azken zehapen bera behar da EBko Batzordearentzat".\nTxostenak txartel gorriaren sistema nola ezarri behar den jakiteko eskatu du. Europarlamentari kontserbadoreek uste dute dagoeneko martxan dauden prozeduren antzeko baldintzetan erabili beharko litzatekeela, baina askoz ere efektu handiagoarekin.\nEgungo prozedurak ahulegia dela ikusten dute, eraginkorrak izateko. Zenbait herrialde parlamentu nazionalek ez dituzte lehentasunez jartzen, ez dute pisu egokia EBko prozesuan.\nGai erlazionatuak:David Lidingtonebidentzian oinarritutako politikaklegegintza-prozesuazinta gorriatxartel gorriaren sistemaSajjad KarimWilliam Hague\n#EULegislation: Parlamentariak atzera mugitzen estatuetako legebiltzarrek rola handitzeko\n#EUGovernance: Parlamentariak kontuan mugitzen estatuetako legebiltzarrek rola handitzeko


Pribatutasun politika - Tipp Topp\n1. ERABILTZAILEARI ZUZENDUTAKO INFORMAZIOA\nTippTopp Aleman eskolaren titularra, Ana María López García – IFZ: 34084214P, bere burua erabiltzailearen datu pertsonalen tratamenduari eta datu horien zirkulazio askeari buruzko 2016ko apirilaren 27ko 2016/679 (EB) Erregelamenduan xedatutakoaren arabera, eta datu horiek pertsona fisikoak babesteari buruzko 2016ko apirilaren 27ko 2016/679 (e) Erregelamenduan xedatutakoaren arabera tratatuko dira, eta datu horiek datu pertsonalen tratamenduari eta datu horien zirkulazio askeari dagokienez (GDPR) xedatutakoaren arabera aztertuko dira.\nTratamenduaren amaiera: bezeroarekin harreman komertziala izatea. Tratamendua egiteko aurreikusitako eragiketak honako hauek dira:\nPosta, fax, SMS, MMS, gizarte-komunitate edo beste edozein bitarteko elektroniko edo fisikoren bidez publizitate merkataritza-komunikazioak igortzea, komunikazio horiek merkataritza-komunikazioak egin ahal izateko. Jakinarazpen horiek arduradunak egingo ditu, bere produktuei eta zerbitzuei buruz, edo hark sustapen-akordioren bat lortu duen laguntzaileei edo hornitzaileei buruz. Kasu horretan, hirugarrenek inoiz ez dute datu pertsonalik izango.\nEnkarguak, eskaerak edo erabiltzaileak bere eskura jartzen dituen edozein harreman-modu erabiliz egindako eskaerak izapidetzea.\nWeb orriaren albiste-buletina bidaltzea.\nDatuak kontserbatzeko irizpideak: tratamenduaren amaiera mantentzeko elkarrekiko interesa dagoen bitartean kontserbatuko dira, eta horretarako beharrezkoa ez denean, segurtasun-neurri egokiak erabiliko dira datuen seudonimizazioa edo horien erabateko suntsipena bermatzeko.\nDatuak jakinaraztea: datuak ez dira hirugarrenei jakinaraziko, legezko betebeharra izan ezik.\nEdozein unetan baimena jasotzeko eskubidea.\nDatuak eskuratzeko, zuzentzeko, portatzeko eta ezabatzeko eskubidea, eta haren tratamenduaren mugaketa edo aurka egitea.\nKontrol-agintaritzaren aurrean erreklamazioa aurkezteko eskubidea (www.aepd.es), baldin eta tratamendua indarrean dagoen araudiaren araberakoa ez bada.\nPosta helbidea: TippTopp Aleman Eskola\nOrape Kalea 1 – 20800, Zarautz, Gipuzkoa\n2. ERABILTZAILEAK EMANDAKO INFORMAZIOA DERRIGORREZKOA EDO BORONDATEZKOA DEN.\nErabiltzaileek, kasuan kasuko laukitxoen eta datuen sarreraren bidez, izartxoa duten eta deskarga-inprimakietan jarritako harremanetarako inprimakian (*) markatuta, eskariari erantzun ahal izateko, eskariari erantzuteko beharrezkoak diren datuak (*) markatuko dituzte, eta beren borondatez sartu beharko dituzte gainerako esparruetan datuak. Erabiltzaileak bermatzen du arduradunari emandako datu pertsonalak egiazkoak direla eta horien berri emateko ardura duela.\nArduradunak erabiltzaileei beren datu pertsonalak ez dizkietela inolaz ere hirugarrenei lagatuko eta, datu pertsonalen lagapen motaren bat egiten baldin badu, aldez aurretik baimena eskatu beharko die Erabiltzaileek berariaz, informatuta eta zalantzarik gabe. Web gunearen bidez eskatutako datu guztiak nahitaezkoak dira, erabiltzaileari zerbitzu bikaina emateko beharrezkoak baitira. Datu guztiak ematen ez badira, ez da bermatzen emandako informazioa eta zerbitzuak beren premietara erabat egokituta egotea.\nDatu pertsonalak babesteko indarrean dauden arauetan ezarritakoaren arabera, erantzulea betetzen ari da GDPR araudietako xedapen guztiak, bere erantzukizunaren datu pertsonalak tratatzeko, eta, argi eta garbi, GDPBren 5. artikuluan azaldutako printzipioak betetzen ari da, tratatzen diren xedeetarako beharrezkoak diren helburuetarako egokiak, egokiak eta mugatuak direnak.\nArduradunak bermatu egin du GDPR erakundeak erabiltzaileen eskubideak eta askatasunak babesteko ezartzen dituen segurtasun-neurriak aplikatzeko politika teknikoak eta antolaketa-politikak ezarri dituela, eta horiek baliatu ahal izateko informazio egokia jakinarazi die.


Parekidetasuna helburu – UEU365\n‘Hezkidetza: XXI. mendeko erronka’ ikastaroari hasiera eman dio Clara Perezek, gizon eta emakumezkoen berdintasun alorrean adituak. Aurreko mendeko gertakaririk garrantzitsuena, irakaslearen ustez, biztanleriaren erdia pertsona bezala onartua izan zela da. Horrexegatik, orain, XXI. mendean hezkidetzaren gaiari heltzeko prest gaudela uste du.\nSexismoa belaunaldiz-belaunaldi transmititzen dugun zerbait dela argitu du Clara Perezek hezkidetzaren inguruko ikastaroan. “Denok izan gara mutiko edo neskato, eta denok barneratu ditugu jarrera sexistak”. Izan ere, oso zail zaigu sexismotik aldentzea Perezen hitzetan; “sexismoa gure nortasunean markatuta dago”.\nParekidetasuna aldarrikatu du, ez berdintasuna. Berdinak izatea ezinezkoa dela baitio, bakoitza besteengandik ezberdina delako. Baina parean egoteko eta kide izateko maila berean egon behar dugula uste du Perezek eta horixe da, hain zuzen ere, gizartearen XXI. mendeko erronka; guztiak maila berean egotea, izan gizonezko ala izan emakumezko.\n“Sexismoaren mekanismo nagusienetakoa gorputza bera epaitzea da”, azaldu du. Etengabe epaitzen baitugu gure burua, eta etengabe konparatzen baitugu.\nBakoitzak bere buruaren deskribapena egiteko eskatuz, emakumezko gehienak estetikoki deskribatzen dute, eta gizonezkoek aldiz, deskribapen funtzionala egiten dute. Alegia, indarrarekin edo potentziarekin lotzen dute euren deskribapena.\nEmakumezkoak etengabe ideal batekin konparatzen du bere burua, errealista ez den konparaketa eginez. Izan ere, Perezek argitu duenez inoiz ez dira gainontzekoentzat nahikoa polit. Gizonezkoak ere geroz eta gehiago gerturatu “behar” dute ideal batetara; sinboloei lotuta dago euren potentzialtasuna, euren “gizontasuna”; zakilaren tamaina, edo gihartsu egon “beharra” horren adibide bi dira.\n“Gorputzaren errepresioaren bitartez sexismoa erreproduzitzen dugu”, argitu du Perezek. Gizarteak arlo horretan hobetu ordez, okerrera egin duela dio. Eredu estetikoak beti existitu badira ere, egun bonbardaketa da jasaten duguna. Horrexegatik gorputzaren kontzientzia hartu beharraz mintzatu zaie ikasleei. “Gure gorputza gara, eta tokatu zaiguna da gorputzik onena”, adierazi du. Baina guzti horren zailtasunaz ere aritu da.\nGure buruarekin dugun harremanak gainontzekoekin harremanak izaterako orduan eragina duela argitu du. Ekuazio matematikoa ez bada ere, pertsona batek bere buruari tratu txarra ematen badio errazagoa izango da gainontzekoen partetik ere tratu txarrak jasotzea. Horrexegatik azpimarratu du norberak bere buruari tratu ona ematearen garrantzia.\nGaur eta bihar jardungo dute UEUko Udako Ikastaroen baitan hezkidetzaren gaia lantzen. Haurren heziketan parekotasunezko harremanak lantzearen beharra aztertuko dute, eta baita hori nola landu daitekeen ere.


Jardueraren titularra aldatu izanaren jakinarazpena\nAgiri hori edozein jardueraren titularra aldatu nahi dutenek aurkeztu behar dute, jarduerak dela lizentzia dela aurretiazko jakinarazpena behar baditu. Ezinbestekoa da jarduerak gauzatzen dituzten pertsonen izenean egotea udal erregistroetan.\nJardueraren bat garatu nahi duen edozein pertsonak, edota ordezkariak.\nJardueraren titularra aldatu aurretik.\nS056 ANEXO II - Modelo 4. Comunicación de cambio de titularidad de cualquier actividad\nTxosten juridikoa, hala badagokio.\nAurretiazko jakinarazpenaren berri ematea, hala badagokio.\nAurreikusitako epea: Zehaztu gabe.\nKomunikazio-erregimenpeko jarduera eta obrak izapidetzeko prozedura arautzen duen Ordenantza.\nEskumena duen sailari bidaltzea.\nZinegotzi eskuordetuari aurretiazko jakinarazpenaren berri ematea.Zinegotzi eskuordetuak erabakia hartzea.\nTitulartasun aldaketa egin aurretiko komunikazio honek berez dakar jarduera lehen egiten zen baldintza berberetan egitea eta aldez aurretiko lizentzia edo komunikaziorik gabe inongo obra edo aldaketarik egin ez delako adierazpena.\nAldaketarik gabeko jardueratzat hartuko da baldin eta ez bada eraikinaren berezko erabilera aldatu (bizitoki publikoa, sanitarioa, hezkuntzakoa, komertziala, administratiboa, konkurrentzia publikoa).\nTitulartasunaren aldaketa egin nahi duten herritarrek udaletxean kontsultatu dezakete (ikus izapidea), jardueraren baldintzei buruzko informazioa izan dezaten.\nAurretiazko jakinarazpeneko edo erantzukizunpeko adierazpeneko datu edo azalpenen bat, edo haiekin batera aurkeztu beharreko agiriren bat okerra edo faltsua bada, edo aurkeztu ez bada; edo aurretiko jakinarazpena, erantzukizunpeko adierazpena edo nahitaezko beste edozein agiri aurkezten ez bada, ezingo da jarduera hasi edo jarraitu. Horrek, gainera, erantzukizun penal, zibil edo administratiboak eragin ditzake. Horretarako, Administrazioak dagozkion zigor administratiboak jar ditzake, eta agindu dezake jarduera berehala etetea, higiezina lehengoratzea edo aurreko egoera fisikora bueltatzea. Okerra edo hutsa funtsezkoa ez bada, Administrazioak zuzentzeko epe bat jarriko dio interesdunari.\nJarduera jakin baten gaur egungo titularrek titularraren aldaketaren berri eman beharko dute; horrela egin ezean, bai aurreko eta bai oraingo titularrak hortik eratortzen diren erantzukizun guztiei erantzun beharko diete.\nErabilera publikorako guneetan terraza bat ezarri nahi duten herritarrek horretarako lizentzia eskatu beharko dute aldez aurretik (ikusi izapidea-esteka).


Gosaltzeko, txikoriatan bustitako karamelua - Ahotsak.eus\nGosaltzeko, txikoriatan bustitako karamelua\nGosaltzeko, txikoriatan bustitako karamelua Gerraosteko gosetea du hizpide. Bixenteren etxean 11 seme-alaba ziren. Gabon gau batean zer azaldu zuten kontatzen du: etxeko bakoitzak txapa gainean erretako hiru arto ale jan zituen. Gosaltzeko amak txikoria lapikokada prestatzen zuen, eta karamelu txiki bat txikorietan bustita ematen zien umeei. Karamelua 11 ahotatik pasatzen zen, eta anaia txikienak geratzen omen zen gozokiarekin. Amak mendira bildatzen zituen gaztainak eta egurra biltzera. Egurra saldu egiten zuten gero. Bixenteren aitak Zerrajeran egiten zuen lan, "nikelean". Gerra denboran ez zuten lantegi hori itxi.\nHizlaria(k): Azkarate Zabarte, Bixente\nBideo hau erabili nahi baduzu, jarri gurekin harremanetan eta kalitate onean bidaliko dizugu. Ez ahaztu mezuan ARR-152-024 kodeko bideoa nahi duzula aipatzea: ahotsak@ahotsak.eus\nGerraosteko gosetea du hizpide. Bixenteren etxean 11 seme-alaba ziren. Gabon gau batean zer azaldu zuten kontatzen du: etxeko bakoitzak txapa gainean erretako hiru arto ale jan zituen. Gosaltzeko amak txikoria lapikokada prestatzen zuen, eta karamelu txiki bat txikorietan bustita ematen zien umeei. Karamelua 11 ahotatik pasatzen zen, eta anaia txikienak geratzen omen zen gozokiarekin. Amak mendira bildatzen zituen gaztainak eta egurra biltzera. Egurra saldu egiten zuten gero. Bixenteren aitak Zerrajeran egiten zuen lan, "nikelean". Gerra denboran ez zuten lantegi hori itxi.\nData: 2010(e)ko uztailaren 13a\nGaia(k): Lantegiak » Ekonomia eta industria » Gipuzkoako lantegiak » Debagoieneko lantegiak , Baserria » Baserriko lanak » Mendiaren aprobetxamendua , Politika » Gerraostea eta Francoren diktadura » Ekonomia gerraostean\nAuzolanean egiten ziren beharrak\nGarai bateko basoak nolakoak ziren; belar-klaseak eta hauen inguruko azalpenak\nJose Miguelen emaztea


barren.eus - Mugertza krosak goi mailako parte hartzearekin estreinatuko du IAAF kategoria\nNazioarteko Atletismo Federazioak (IAAF) kros lasterketen egutegian sartu du aurten estreinakoz Elgoibarko Juan Mugertza Nazioarteko Krosa. Antolatzaileek 72. edizioaren aurkezpen ekitaldian azaldu duten moduan, kros lasterketen “champions”ean dago orain krosa, hamabi krosek osatzen dute-eta IAAF kategoria. Maila batean zein bestean egon, urte guztian egiten du lan Mintxeta Atletismo Taldeak krosa antolatzen. Domekan, urtarrilaren 25ean, 10:00etan hasita (emakumezkoen lasterketa nagusia 12:30ean hasiko da eta 13:00etan gizonezkoena), maila guztietako hamar lasterketa ikusteko aukera izango da Mintxetan. Ia 800 atleta ekarriko dituztela jakinarazi du Zigor Diez Mintxeta Atletismo taldeko ordezkariak.\n• Munduko txapeldun bikoitza emakumezkoetan\nSenior lasterketei dagokionez, atleta afrikar onenetarikoak kontratatu ditu Mintxetak. Emakumezkoetan Emily Chebet (Kenya, 1986) nabarmendu behar da. Bi alditan izan da munduko txapelduna (2010ean eta 2013an), eta horrez gainera laugarren postuan sailkatu zen Moskuko Munduko Atletismo Txapelketan, 10.000 metroetako lasterketan. Aurkari gogorrak izango ditu, ordea, Chebetek. Mercy Cherono herrikidea izango da horietako bat. Munduko txapeldunordea da pistan, 5.000 metroko distantzian (Mosku, 2013) eta emaitza onak lortzen ari da kros denboraldi honetan, Soriako krosa irabazi zuen eta bigarren egin zuen Atapuercan. Gainera, ondo ezagutzen du Mintxetako zirkuitua, iaz laugarren postuan sailkatu baitzen eta txapeldunorde izan zen 2013an. Aurten Venta de Bañoseko krosa irabazi duen Mimi Belete ere bada proba irabazteko faboritoa. Eta Sara Moreira portugaldarra ere ezin da baztertu, besteak beste Elgoibarren irabaztea zer den ondo ezagutzen duelako, 2011ko garaipenaren ostean.\n• Paul Tanuiren itzulera\nGizonezkoen lasterketa irabazteko faboritoen zerrendan Paul Tanui (Kenya, 1990) nabarmendu behar da. Munduko kros txapeldunorde izateaz gainera, -2011n lortu zuen- Mugertza krosa irabazitakoa da. 2012ko edizioa, hain justu ere. Helmuga marran bertan hartu zion aurrea Geoffrey Kipsang herrikideari, Mintxetako harmailetan zegoen jendea aulkietatik altxarazi zuen amaiera estu eta emozioz betean. Sasoi betean dago Tanui eta 2014ko sailkapenean bigarren postuan dago 10.000 metroetako lasterketan.\nTanui ez da sasoiko dagoen bakarra, baina. Teklemarian Medhin (Eritrea, 1989) kros denboraldi aparta egiten ari da eta garaipenak lortu ditu Lasarteko krosean zein Italicakoan. Tanui moduan, munduko txapeldunorde izandakoa da gainera Medhin, 2013an Polonian jokatu zen Munduko Kros Txapelketan, hain zuzen ere. Argi ibili beharko dute biek Jairus Birech (Kenya, 1992) gaztearekin. Diamond League prestigiotsua irabazi du 3.000 metro oztopoetako proban eta Mintxetakoek begiz jota zuten atletetako bat zela aitortu du Zigor Diezek. “Demaseko erakustaldiak eman ditu udan eta argi geneukan Elgoibarrera ekarri nahi genuela. Ikuskizun hutsa da”. Polat Kemboi Arikan, keniarra jaiotzaz, baina nazionalitate turkiarreko atleta, ere gertutik jarraitu beharko da, bera baita egungo Europako txapelduna krosean. Joshua Cheptegei ugandar gaztea -18 urte ditu- da Mintxetakoen aurtengo apustuetako bat. Beti saiatzen dira etorkizunean zeresana eman dezaketen “perla” gazteak Elgoibarren ezagutarazten eta Cheptegeik bete dezakeela paper hori pentsatzen dute, Leonard Patrick Komonek egin zuen moduan.


IRINMODO (1307-2018): SANTA AGEDA eguna\nSanta Ageda bere ermitan,aldarearen azpian,erdian.Goian,Santa Ana irudia. Bertatik lapurtu zuten 1980. hamarkadan. Ondoren berreskuratu eta egun Donostiako Elizbarrutiko Museoan dago.\nAntzuolan badugu Galartza auzoan, Santa Agedari eskainitako ermita. Garai batean, dena dela, San Llorenteri –San Lorenzori eskainita. Baina bere eguna abuztuaren 10ean zenez eta baserriko lanak ugariak zirenez, otsailera, baserrian lan gutxiago zegoen garaira, pasatzera pentsatu zen. Gaur egun bertan jaia ospatzen bada ere, jakina, ez da garai batean antolatzen den bezalakoa. Hurbildu gaitez Santa Ageda ermita horren inguruan garai hartan egiten ziren ohituretara.\nSanta Ana irudia gaur egun Elizbarrutiko museoan\ndagoen bezala. XIV. mendekotzat jotzen dena. Antzina batean margotuta zegoen irudia zen.\nAntzina San Lorenzo (San Llorente-Sallabente), gero Santa Ageda bihurtu zena.\nGaratxoak sendatzeko zaindari aproposa da:“Otoitza egin aurretik, gero limosna bezala botako den txanpon batekin garatxoa igurtzi”.\nMeza aldetik, jakineko Santa Ageda egunetik (otsailak 5) aparte, Uzarragako letanietako azken meza bertan ematen zen. Baita ere, zehaztu gabeko egunean konjuru-meza ematen zen, eta ondoren apaiza baserriz-baserri pasatzen zen behar ziren otoitzak eta bedeinkazioak eginez sukaldean, soroetan edota ikuiluan.\nSanta Ana irudia gertutik.\nAzaroaren 11an, San Martin egunean, gero pertsonak eta animaliak jaten zituzten aleak edo haziak ere bedeinkatzen ziren. Gero, ale edo hazi hauek ereingo zirenekin nahasten ziren. Otsailaren 17an, San Anton egunean, “Sanantonabat” edo Ermandadeko meza egiten zen, eta bertan abereengatik eskatzen zen:\n“Santa Agedako ermitan ez zen bakarrik bere egunean meza ematen. Bertan, urtean zehar, bost meza izaten zirelako: aipatu dugun Santa Ageda egunekoa, bertan opilak eta kandelak bedeinkatuz, udaberrian kofradiak egiten zuena, azaroan, San Martin egunean, haziak bedeinkatuz, eta Sanantonat egunean, urtarrilaren 17an, ganaduen edo ermandatekoa, eta azkena, konjurua egiten zena, mozorroak eta akabatzeko”.\nGarai bateko jai-erromeria:\nSanta Ageda eguna egunean bertan ospatzen zen, hilaren bostean. Aurreko egunean, berriz, Santa Ageda eskea egiten zen eta ondoren afaria. Ez zen edozein jai izaten, aguazila “txefleruekin” eta udaletxea ere etortzen zelako egun horretan. Barkilu saltzailea ere Bergaratik zetorren. Baita danbor joleak ere, Shanti Montxon eta Pedro Igartza. Baina ez bakarrik, soinujoleak ere egoten zirelako erromerian. Gauean, etxean afaldu ondoren, erronda ere (gau pasa-edo) egiten zen, San Blasen egiten zen bezala:“Santa Agedako plazatik jendea goizegi erretiratzen zenez, guk jaia Bereterion jarraitzen genuen, baina orain dela berrogeita hamar bat urte desagertu zen ohitura hori”.\nBeste lekuko batek, zera dio jai honen inguruan:\nTxangalan ospatzen zen jaia zen. Egun horretan txistulariak joten zuten “pasacalle”a, eta, aguazila eta Uzarragako abadearekin, Santa Agedara. Hemen ere, San Blasen bezala, opila bedeinkatzeko ohitura zegoen... eta baita baserriko haziak-edo! Hamarrak edo hamar eta erdietan izaten zen meza, eta arratsaldean –nahiz eta elurra izan- erromeria egiten zen. Musika pieza bakoitzeko 10 zentimo ordaindu behar izaten zen; beno, hau erromeria guztietan. Gero, iluntzeko hainbeste ordaintzeko moda etorri zen. Alexandro “Gorris”, edo besteren batekin txandaka, ibiltzen ziren musika joten 7 eta erdiak inguru arte; aguazilak gelditu arte. Hura bukatzen zenean, musika joleak jartzen ziren zelaian eta bildutako dirua banatzen zuten.Etxe bakoitzetik zerbait ordaintzen zen jairako. San Blasen, adibidez, egunean bertan ordaintzen zen; ez jairako bakarrik, baita ondoren edozein gastutarako ere.\nBaina Santa Ageda bezpera ere oso ospetsua izan da:\nEuskal Herri mailan tradizio handiko ohitura da Santa Ageda bezperan kalez-kale koadrila edo kintoak abesten ikustea. Antzuolan ere errotutako ohitura da bai gerra zibila aurretik, eta zer esanik ez ostetik.Gerra Zibila etorri aurretik, koadrilak, hamalau urtetik gorako gazteak, eta ez kintoak, izaten ziren arratsalde partean gaueko 8ak inguru arte elkartzen zirenak eskean ibiltzeko. Gerra ondoren, berriz, 1943tik aurrera, kintoek osatzen zituzten taldeak; hau da, urte horretan soldaduzkora joateko adinean zeuden gazteak.\n“Etxean egingo ez duzuna egiten duzu orduan: edan batez ere!”. Gerra aurretik, hamalau urtetik gorako gizonezkoak irteten ziren Santa Ageda bezperan. Urte batzutan bakoitza bere auzoan ibiltzen zen; herri guztian ez ziren ibiltzen. Edozein ibiltzen zen eta arratsaldean hasten zen gaueko 8ak, edo "queria”, jo arte (hau da, bukatzeko ordua errespetatu behar izaten zen). Gero, jasotakoarekin, afaria egiten zen. Kalean ere irteten ziren, baina gauean. Lagun koadrila ibiltzen zen diru eske, baserriko blusa gris tankerakoa, antzerako prakak eta txapelaz jantzita. Gero, hartutako diruarekin, afari-meriendatxoren bat tabernaren baten egiten zen.Gerra ondoren, berriz, soldaduskara joan behar ziren kintoak bakarrik hasi ziren irteten; baina hori gerra ostean izan zen: 1943koak izan ziren ohitura honi hasiera eman ziotenak. Musika joz (eskuko soinua, dultzainak,...) joaten ziren batetik bestera. Jasotzen zenarekin afaria egiten zen.Bi talde irteten ziren: batzuk beheko auzoak (Galartza edo “Txangala”, Uzarraga eta Lizarraga) egiten zituzten. Hauek Uzarragan bazkaltzen zuten. Besteok Irimoegiak eta Basalde ingurua egiten zuten. Orduan, tunika zuria –blusa koadroduna-, txapela, prakak “mil rayas” eta abarkak erabiltzen ziren. Lepoan zetazko paineluak; batzuk koloretakoak, egun horretarako aproposak. Dena dela, txapela jantzi aurretik, Txangalakoek janzten zituzten lastozko kapelak ospetsuak ziren. Koloretako zintak bueltan, batzuetan luma luzeak ere jartzen zituzten, tirolesen antzera.Beraz, egun osoko jaia izaten zen gerra osteko hau, eta ez garai baten bezala arratsaldez bakarrik. Bazkaldu baserri batean egiten zen, eta baserriz-baserri abestu egiten zen. Sarasketa baserrian urtetan eman izan zaie bazkaria kintoei; gero, Amilletan hasi ziren, eta orain kalean egiten dira...Abestu ondoren, poltsa bat –almoada batekin egindako zaku zuria- ateratzen zen, eta baserrietan batez ere txerrikiak ematen zituzten. San Martin eguna pasatuta, txerria hil berri zegoelako. Beraz, “- Txorizoa... eta dirua gutxi: pezeta bat edo bi”.\nBadago, hala ere, koadrila eta eskaeraren eguneko ohitura honekin lotuta bitxikeri bat, 1905ean arau hau jarri beharrean egon zelako udaletxea:(Iturria: Antzuolako Artxibo Historikoa. Herri ordenantza)\n“Se ordena un bando para que en la víspera de Santa Agueda, en la postulación, las cuadrillas se concreten en su barriada, sin salir de la misma, retirándose todos al “punto del oscuro”. Se prohibe la postulación a los forasteros”\nEta eskea kantu bihurtzen zen, eta horren inguruan badago altxorrik, ugariak direlako Santa Ageda bezperako kantu bertsioak. Guk batzuk aipatuko ditugu. Alde batetik, esku artean ditugun zaharrenak, gerra aurrekoak, eta bestetik, 1980. urteko beste bat.\nGERRA AURREKO SANTA AGEDA KANTAK\nJoles ta joles etxekotxuak:\nZer moduz bizi zerate?\nZer edo nola bizi zeraten\nNeuk ere jakin nai nuke.\nBihar da Santa (i) Ageda;\nGaur, berriz, aren bespera.\nSanta (i) Ageda´k biali gaitu\nBere kanpanak jotzera.\nOrtxe goi-goyan ermita:\nSanta (i) Ageda deritza.\nGu arakoxe biatarentzat\nLimosna biltzen gabiltza\nAtzo goizian pasiatu det\nAlkate jaunaz kalian:\nLizentzi ori berak eman dit\nEz bagabiltza pakian\nGere buruen kaltian;\nBestela sartuko gaituela\nKartzela ilun batian.\nNere lagunak bost dira eta\nAsi zaizkit kejatutzen:\nAsiko banaiz asi nadila\nArboletatik onena degu\nNagusi Jauna kopla nai nuke\nZeru altuan izarra;\nMuntei onian lizarra:\nZiler labratuz espalda:\nErreal bikoz egiña zeukak\nGuri orretxek botako ziguk\nBear deguna poltzara.\nJaunak eman dit ordena\nSaldija dago sillatzen,\nLau oñetatik perratzen:\nEtxe ontako etxekoandria\nSaldiz da elizaratzen.\nSaldiz da Elizaratzen,\nAndik etxera datorrenian,\nUrre-sillan dek paratzen.\nTxokolatia artu artian\nEz dek andixik mogitzen;\nEder eperra lumatu…\nBeti Jainkoa amatu;\nOraindik emendik bear genduke\nNausi gaztea koplatu.\nEtxe ontako nausi gazteak\nGanbaran zeukak ogea;\nGanbaran zeukak ogea\nEskil-buruan bueltatu eta\nKuarto berri bat berea;\nKuarto berriak lau kantoietan\nIdeltzu ordez urrea.\nErabilliaz gastatzen zaio\nErregiñiaz konparatzen det\nEtxetxo onek ederrak dizkik\nAtiak eta bentanak;\nOrain emendik esango ditut\nGazte jendien bentajak.\nArantza beltzak ostrua txiki;\nPuntara zaigu loratu;\nEmen pakea daukagu, baña\nIsla-lekuan gerra da;\nEtxe ontako maiorazkua\nPakiak eitera juana da.\nEgin ez baitu egingo ditu\nMunduan legerik ba-da;\nBerai andretzat emango dioe\nEder usua lumatu\nBeti Birjiña amatu;\nOrain emendik bear genduke\nDama gaztia koplatu.\nEder ortuan udari,\nLibertadia eskatzen dizut\nKonformatutzen baldin ba-gera,\nNeronek artukoet ori\nNere izena Elormendi da\nEtxe onetan koplatzekorik\nGeio eztagola nago.\nInteresgarriak dira hemen azaltzen zaizkigun koplak, garai hartako bizitzaren zenbait pasarte ere adierazten dizkigutelako. Kopla baikorren aurrean gaude, Santa Agedako kantariek ongi dakite etxe horretatik ez direla esku hutsik joango. Horregatik hainbat “lora” zenbait koplatan etxekoei.\nLehen bertsoetan adierazten den bezala, bezperan egiten zen diru eskaera eta bertan hartutakoa ermita zaintzen zuen beatarentzat nola izaten zen esaten da (3. Kopla). Hala ere, eskean hasi aurretik baimena eskatu behar izaten zitzaion alkateari (4. Kopla). Berak baiezkoa emanda hasten zen eskaera. Ondorengo bertsoetan (8. Koplatik aurrera) etxe horretako gizon eta emakumearen dohainak aipatzen dira. Bide batez, Kubako gerraren inguruan ere, joan zen mendearen bukaeran gertatutakoa, aipamenen bat egiten da (20. Kopla), gerra horretako partehartzailetzat etxeko maiorazkoa jarriz. Bukatzeko kopla hauen egilea ere aipatzen zaigu (25. Kopla); Diego Elormendi omen da bera.\nBeste kopla batzuk, ezezagunak egilez baina gerra aurrekoak ere direnak, hauek dira:\nLukainkatxuai tiraka zebik\nBat dalakuan bi soltatuak\nIzan bia´jituk orraitik.\nMendi altuan, gau illunian,\nPasiatzen du otzuak;\nLepa-zorriak itoko al-ditu\nEtxe onetako atzuak.\nEder kakuan uztarri;\nGure astuak uzkar bi:\nBata etxeko Jaunarentzako,\nBestia Etxeko Andrari;\nMun ipurdian alkarri.\n(Iturria: Manuel Lekuona. Anuario de Eusko Folklore, 1933).\nBerehala antzematen da kopla ezkor hauetan, Santa Agedako kantariek ez zutela sari edo puska onik jaso baserri horretatik.\nEta bukatzeko, 1980ean, hizkuntza, euskara aitzaki hartuta, urte hartako Santa Ageda bezperako bertsoak, Jose Mari Gabilondok idatziak:\nAGEDA DEUNEKO BERTSOAK (1980ko Otsaila)\nEgilea: Jose Mari Gabilondo “Beheko-errota”\n1) Herri ontako zahar eta gazte\ngaur emen gatoz kantura\nSanta Agedaren egunetan\nSortu zanetik mundura\nerrukitsua zan ura\nberak eramango gaitu danok\negun batean zerura.\n2) Gure euskera maitagarria\nezagutzen den zaharrena\ngaixorik dago oraindik baño\npasatua du txarrena.\nIa noiztik datorrena\ngure gauzik ederrena\nEuzkadi askatzia nahibadu\nau da barrezkoena.\n3) Ikastolarik gabe euskera\nizan leike bastertua\ngarai onean gaude oraindik\nta egin dezagun botua.\nDanok emanaz eskua\njaso izkuntza gaixoa\nbestela ez digute barkauko\n4) Berrehun aurtxo inguru\ngaur ikastolan dabiltza\nkulturan bidez ikastearren\nainbat maite degun itza.\nLagunikan ez balitza\nerantziko zaio sitsa\nHerriak eusten ez badiogu\nalper alperrik gabiltza.\n5) Santa Agedaren izenean\nkantuz artu degu parte\ngure eskabidea entzunda\nongi portatu zerate.\nLimosna dala bitarte\neginkizun on bat bete\nbiotzez eskerrik asko eta\nberriro ikusi arte.\n6) Santa Agedan eguna da atera gera kantura\nEuskal Herriko Herri danetan\nGuk dadukagun ardura\nzerbait egitia gura\nHerrian piztu nai genduke gu\nlehengo izkunzar ura.\n7) Euskal Herria eta euskera\naita semeak dirade\nbiak jokatu beharra dute\nbatak bestearen alde.\nKalea eta sukalde\nizan denok euskal zale\nez genduke nahi Euskal Herririk\nbeiñe euskararik gabe.\n8)Laño beltz denak bidalieta\nguk nahi genduke oskarbi\njokatu dezagun argi.\nIkastola da oñarri\nerantzun daiogun orri\negunenbaten iritzi dedin\nBeste hainbat argazki:\nGalartza-Txangala auzoa. Aurrez aurre, eker aldean\nUrruti baserria (Balentin Berriotxoa zeneko amaren jaiotetxea); eskuman, Bereterio (`Beteixo´)\nIrudia lapurtu ondoren Antzuolara ekarri zen\nSanta Ageda egunean.\nErmita 1895ean berreraiki zen\nSanta Ageda ermita eta kanpaia\nSanta Ageda ermitako barru aldean dagoen aldarea, zerua eta egunean egindako ospakizuna.\nSalda berroa eta hamarretakoa prest! (2013ko ospakizuna)\nGoian, Juan Kruz Mendizabalek (`Kakux´) meza alaia eta atsegina ematen. Meza bukatzeko Santa Ageda errelikiari jendeak mu ematen.\nSan Blas egunean bezala, Santa Agedan ere opilak\nUrteko gastuak ordaintzen joateko zozketa\nMeza ondoren, salda beroa eta hamarretakoa denontzat. Kanpoan, berriz, trikitixa alaia.\nUmeak kanpaia joten\nInformazio gehiago (Ahotsak.com):\nEgurrean egindako forma geometrikoak\nIkuspegi polita bezain ikusgarriak erakusten ditu Galartza auzoak. Santa Ageda ermita eta atzean Udalaitz mendia (Arrasate)


Legatz errea gari-zainzuri, perretxiko eta txirlekin | Consumer\n600 g de legatz-solomoak\n100 g de gari-zainzurien zurtoinak\n5 g de perrexil fresko pikatu\nZainzurien zurtoinak garbitu eta zatitu bastoi finetan. Ur pixka bat duen burruntzali batean (zainzurien zurtoinak estaltzeko), 3 minutuko irakinaldi bat ematen zaie. Ondoren, sutatik atera, xukatu eta ura gorde, alde batetik, eta zainzuriak, bestetik.\nAlmejak lurrunetan ireki ur pixka batekin eta gorde. Iragazi txirletako ura eta gorde. Baratxuri xeheak zatitu eta buztinezko kazola batera bota (edo altzairu herdoilgaitzezko lapikora). Zainzurien bastoiak gehitu baratxuriekin pixka bat kozinatzeko, perretxiko garbiak eta zatikatuak bota eta, gorritu aurretik, zainzuri-zurtoinak kendu eta txirlekin elkartu.\nBaratxuri horiek kazolan eduki, eta, gorritu aurretik, txirla-salda pixka batekin busti, eta zainzuriak zuritutako ura pixka bat bota. Gatzatu saltsa agar-agar ukitu batekin eta hautseztatu perrexila irakiten. Gero, gorde egiten du.\nLegatza apur bat gazi prestatzen da kanpotik. Plantxan edo erreboltaren kontrako zartaginean erretzen da, kanpotik, baina barrutik, oraindik egin gabe, eta saltsa berdean sartzen da almejekin, perretxikoekin eta zainzurien zurtoinekin batera.\nBi minutuz irakin eta gatza bota. Ondoren, kazola sutatik atera, zerbitzatu baino 5 minutu lehenago. Noizean behin lapikoa mugituko da saltsa pixka bat gehiago ligatzeko legatzaren zukuekin eta gelatinarekin.\nKaloriak 213 11%\nAzukreak 0,5g 1%\nLegatza arrain zuria da, koipe gutxikoa eta pisua kontrolatzeko aliatu ona. Nutrizio-propietate garrantzitsuak ditu: burdina, potasioa, iodoa, magnesioa, fosforoa, sodioa eta B3, B9, B12 eta E bitaminak. Zainzuriak ahalmen diuretiko handikoak dira, eta zuntza, kaltzioa, potasioa, iodoa, magnesioa, sodioa, fosforoa eta A, B3, B7, B9, C, E eta K bitaminak dituzte. Txirlekin prestatzen da, Espainiako itsaskirik gozoenetakoa eta kontsumituenetakoa. Mineral asko du, batez ere burdina, potasioa, selenioa eta kaltzioa. Bitaminei dagokienez, B multzoko bitaminak nabarmentzen dira, batez ere B12 motakoak. Perretxikoek, bestalde, B5 bitamina ugari eta kaloria gutxi dituzte, baita kaltzioa, potasioa, burdina, iodoa, magnesioa eta fosforoa ere. Mantenugaiak eta kaloria eta gantz gutxiko errezeta da.


Oposizioak bidea itxi dio gobernuari DSBEaren erreforma tramitatzeko | Ekonomia | Berria\nOposizioak bidea itxi dio gobernuari DSBEaren erreforma tramitatzeko\nEAJk eta PSE-EEk atzeratu egin dute gizarte laguntza aldatzeko lege proposamenaren bozketa, aurrera ateratzeko gehiengorik ez baitzuen. EH Bilduk «oso gutxi mugitu» dela leporatu dio Enplegu Sailari\nIñigo Urkullu Eusko Jaurlaritzako lehendakaria, atzoko osoko bilkuran. MARISOL RAMIREZ / FOKU\nLinboan geratu da, oraingoz, DSBE diru sarrerak bermatzeko errentaren erreforma. Eusko Jaurlaritzak legealdirako duen helburu nagusietako bat da, baina gobernuak ez du artean inor konbentzitu aldaketa aurrera ateratzeko. Oposizioko alderdien ezezkoak moldaketaren tramitazioari bidea itxi zion atzo Eusko Legebiltzarrean. Udazkenera arteko epea du orain Enplegu Sailak akordio bat bideratzeko.\nPorrotaren irudia eragotzi zuten atzo gobernua sostengatzen duten alderdiek, EAJk eta PSE-EEk. Bi alderdiek aurkeztutako lege proposamen baten formularekin iritsi zen testua ganberara. Tramiterako onartu edo ez bozkatu behar zuen atzo osoko bilkurak, eta, gutxienez, beste talderen baten abstentzioa ezinbestekoa zen. Botoak bermatuta ez izanda ere, proposamena eztabaidatu egingo zela zirudien, jeltzaleek eta sozialistek gai zerrendatik atera eta atzeratu egingo zutela jakinarazi zuten arte, aurreko puntua amaitzen ari zenean.\n«Oposizioak eskatuta» hartutako erabakia zela adierazi zuten EAJk eta PSE-EEk, elkarrekin sinatutako ohar baten bidez. Modu horretan, gizarte babeserako sisteman «adostasunak zabaltzeko borondatea» dute. Lege proposamen gisa tramitatzeak «denborak azkartzea» ahalbidetuko lukeela adierazi dute bi alderdiek, eta uste dute atzerapenak ez duela esan nahi «galdutako denbora».\nGobernuak atzerapen hori behartuta hartu behar izan duela argi utzi zuten oposizioko ordezkariek, ordea. EH Bilduk, Elkarrekin Podemosek eta PPk baieztatu zuten lege proposamena aurrera ateratzearen aurkako botoa erabakia zutela. Koalizio independentista izan zen bozketa atzeratzeko aukera mahai gainean jarri zuen bakarra, atzo horren alde bozkatzeko behar besteko bermeak ez zituela iritzita. Elkarrekin Podemosek eta PPk ukatu egin zuten tramitea atzeratzea eskatu izana.\nHasieratik, erreformaren edukia negoziatzeko eta adosteko borondatea adierazi dio EH Bilduk gobernuari. Lehen hartu-emanak ere egin ziren, proiektua bera aurkeztu baino lehen. Haatik, testuan jasotako edukiek ados jartzeko aukera «urrundu» egiten zuela ohartarazi zuen. Azken asteotan aurrera jarraitu dute negoziazioek, baina emaitzekin kritikoa da EH Bildu. «Gobernua oso gutxi mugitu da» akordioak lortzeko, ohartarazi zuen Nerea Kortajarena legebiltzarkideak. Tramitazioaren aldeko botoa ematea «txeke zuria sinatzea zen», eta, Kortajarenaren ustez, «ezin genuen halakorik egin».\nLege proposamena ezbaian\nKoalizio independentistaren ustez, erreformaren helburua izan beharko litzateke babes sistema hobetzea eta horren irismena handitzea. Hau da, gaur egun laguntzak kobratu ezin duten baina behar egoera dutenengana zabaltzea. Haatik, jeltzaleen eta sozialisten proposamenak «murrizketen bidean sakondu» egingo luke, Kortajarenaren aburuz. EH Bilduk gogor salatu du onuradunak identifikatzeko asmoz sistema biometrikoak ezartzeko neurria, besteak beste.\nPilota gobernuaren eskuetan dago, baina aldaketa gauzatzeko erabili nahi den bideak zaildu du konponbidea. Lege proposamen bat dagoenean, oposizioak ezin du osoko zuzenketarik egin. Horrek esan nahi du tramiterako onartu aurretik edukiei buruzko berme argiak nahiko lituzkeela EH Bilduk. Gobernuko alderdien iturrien arabera, proposamena bertan behera utzi eta lege proiektu gisa onartuko balitz, urtebete atzeratuko litzateke eztabaida.\nGobernuak onartutako lege proiektuetan, gainera, txosten ekonomiko eta juridiko ugari aurkeztu behar dira. Horien falta gaitzetsi du oposizioak, era berean. «Oso zaila da lege hau konpontzea zuzenketa partzialekin», aurreratu zuen Elkarrekin Podemoseko Tinixara Guanchek.\n«Testu txarra da, formagatik, eta ez du bermerik, ezta zorroztasun juridikorik ere», salatu zuen Laura Garridok (PP). Erreforma ez dela behar bezain sakona iruditzen zaio, eta ziurtatu zuen Enplegu Sailak ez duela edukia PPkoekin negoziatu nahi izan.


Migratzaile gazteek salatu dute ezinezkoak direla bizileku-baimena izateko eskatzen dizkieten baldintzak\nGipuzkoan bizi diren migratzaile gazteek salatu dute "irregulartasun" egoeran erortzeko arriskuan daudela 18 urte bete eta adingabeentzako zentroetatik irteten diren pertsonak. Izan ere, egoitza-baimena lortzeko zein berritzeko Atzerritartasun Legeak ezartzen dizkien baldintzak ezinezkoak direla azaldu dute: kontu korrontean 500 euro izan behar dituzte baimena lortzeko, eta 2.000 berritzeko. Gazteek mobilizazioa egingo dute bihar arratsaldean, Donostiako bulebarretik.\nAtzerritartasun Legeari dagokionean, Espainiako Barne Ministerioak hainbat neurri berri hartu ditu. Astelehenean, martxoak 10, agerraldia egin zuten Donostian (Gipuzkoa) hainbat migratzaile gaztek, Gipuzkoako Aldundiak kudeatutako adingabeentzako zentroetan bizi izan direnak.\nHala, salatu zuten "irregulartasun" egoeran erortzeko arriskuan daudela 18 urte bete eta zentroetatik irteten diren gazteak, ezinezkotzat jotzen baitituzte bizileku-baimena berritzeko eta lortzeko Atzerritartasun Legeak egun ezartzen dizkien baldintzak. Egoitza-baimena lortzeko, legeak exijitzen die gutxienez 500 euro izan behar dituztela kontu korrontean. Baimena berritzeko, aldiz, 2.000 euro baino gehiago izan behar dituzte.\n"18 urterekin eta lan egiteko baimenik gabe diru hori aurreztuta eduki ahal izango bagenu bezala. Eduki ezean, urtebeteko lan-kontratua eskatzen digute, gutxieneko soldatarekin (950 euro)", azaldu zuten gazteek prentsaurrekoan, Argia-k jaso duen modura. Gainera, egoitza-baimenik ez badute, ezin dute erdi edota goi mailako heziketa ziklorik egin.\nExijentziak eta mobilizazioak\nMigratzaile gazteek, beraz, bi eskaera nagusi egin dizkiote Atzerritarren Bulegoari: lan-kontratu errealistak eskatzeko, eta lanerako trebatzeko denbora uzteko.\nBihar, martxoak 13, kalera irtengo dira; mobilizazioa deitu dute 19:00etarako, Donostiako bulebarretik hasita.


Gainzuri ikastetxearen bultzadatxoa euskarazko prentsari | Otamotz\nEuskarak euskal prentsa behar du eta euskal prentsak irakurleak behar ditu. Goierriko ikastetxeak Berria, Goiberri eta Goierriko Hitzaren harpidedunak dira eta egunkariak eskola material gisa erabiltzen dute. Albisteak aztertzen dituzte, ikasleen artean irakurzaletasuna eta izaera kritikoa bultzatzeko. Urretxu eta Zumarragako Gainzuri ikastetxeak euskal prentsa ikasleen etxeetara ere eramaten du:?urtero Goierriko Hitzaren lau harpidetza zozkatzen ditu familien artean.\nLau harpidetzak zozketan parte hartzeko izena ematen duten familien artean zozkatzen dituzte. Aurtengo irabazleak Maialen Segurola, Aimar Arbizu, Julen Mateos eta Jon Gonzalo dira. Arbizuk 10 urte egin zituen atzo eta LHko 5. mailan dago. «Ez dut egunkaria irakurtzeko ohiturarik, baina uda honetan pixka bat irakurri dut». Mateosek 7 urte ditu eta 2. mailan dago, Segurolak 8 urte ditu eta 3. mailan dago eta Gonzalo taldeko txikiena da:?5 urte ditu. Hiru hauek gazteegiak dira oraindik egunkaria irakurtzeko, baina datorren urtean asteartetik ostiralera Hitza etxean jasoko dute. Eta ikusten dena maitatzea errazagoa da.\nHitzaren lau harpidetza zozkatzeaz gain, egunero Berria eta Hitza jasotzen dituzte eta ostiraletan baita Goiberri ere. «Ikasleek egunkariak egunero eskura dituzte eta, ahal dugun neurrian, eskoletan artikuluak irakurri eta aztertzen ditugu. Beraiekin zerikusi zuzena duten albisteak lantzen ditugu batez ere.\nProgramaziotik kanpo dago, baina ahalegina egiten dugu. Izan ere, gure ustez, egunkarian beraien lagunak edo ezagutzen duten jendea ikusteak egunkariak irakurtzera zaletzera eraman ditzake», amaitu du Gainzuri ikastetxeko irakasleak.\nberriaEuskarazko prentsagainzuri ikastetxeagoiberrigoierriko hitzazozketa


Jutlandia (Danimarka), urtarrilaren 21ean, "Vascos por el Mundo" saioan\nJutlandia (Danimarka), gaur gauean, "Vascos por el Mundo" saioan\nJorge Limia kazetariak penintsula horretako hainbat herri bisitatuko ditu bertan bizi diren Iratxe, Iker, Jon, Jone eta Maddalen euskaldunen eskutik.\nJorge Limia "VxM" Jultlandian. Argazkia: EITB Media\nBidaia guztiak EITB Nahieran\nGaur gauean, "Vascos por el Mundo" saioak Jutlandia penintsula bisitatuko du, Danimarkako eskualderik zabalena. Jorge Limia kazetariak eta Jorge Torres kamerariak bikingoen lurralde honetan barrena egingo dute bidaia Iratxe, Iker, Jon, Jone eta Maddalenen eskutik.\nRibe hirian hasiko dute abentura, Danimarkako hiririk zaharrenetariko batean, eta, ondoren, Aarhus ezagutuko dute, bikingoek sortutako hiria. Danimarkako bigarren hiririk handiena da, eta, gainera, "irrien hiria" izateagatik ere da ezaguna.\nMollestien kaletik ere ibiliko dira, etxe koloretsuz ingurutako kalean barrena, auzo latinoan eta Den Gamle By museoan. Aarhus hiriak duen alde artistikoa eta kulturala ezagutuko dute Aros museoaren goialdetik, eta Marselisborg jauregia, gero. Horrez gain, Eskandinaviako liburutegi publikorik handiena bisitatuko dute, munduko kanpai tubular handiena baitago bertan.\nBestalde, Aalborg hirian, Jutlandia iparraldean, Limfjordal fiordoak ikusiko dituzte, eta Skagen eta Grenen herrietan egingo dute geldialdia. Horrez gain, Aalborgeko gaztelua eta Jorgen Olufsens etxea bisitatuko dituzte, Danimarka osoko berpizkundeko merkatarien etxeeta bat. Bidaiari bukaera emateko, Lindholm Hoje muinoan bikingoen historiari buruzko bitxikeria gehiago ezagutuko dituzte; izan ere, bertan baitago munduko hilerri eta kokaleku bikingorik handiena.\n"Vascos por el Mundo" saioak Jutlandia penintsula ezagutuko du gaur, 22:30etik aurrera, ETB2n eta eitb.eus-en.


PERSISK HAMADAN Alfonbra, ile motzekoa, eskuz askotariko marrazkiak, 140x200 cm\nAlfonbra hauek artelan apartak dira, eta eskuz korapilatuak izan dira. Medailoi eta ezaugarri Heratiez apainduta daude eta ertz hirukoitza dute: nagusia zabalena da, eta bigarren mailakoak barruko aldean eta kanpoko aldean daude. Irakurri gehiago\nArtisau aditu batek eskuz egin duenez, diseinua eta neurriak berdingabeak dira.\nEkialdeko korapiloei eta artilearen kalitate handiari esker, alfonbra oso gogorra da.\nArtilezkoa denez, alfonbra oso gogorra da eta ez da erraz zikintzen.\nPasatu xurgagailua ilearen noranzkoari jarraituz eta noizbehinka bira ezazu, luzaroago iraun dezan.\nPisua: 9.50 kg\nGehiago Alfonbra persiar eta ekialdekoak


About: Maiatzaren 7\nMaiatzaren 7a gregoriotar egutegiaren urteko ehun eta hogeita zazpigarren eguna da, 128garrena bisurteetan. 238 egun falta dira urtea amaitzeko. Daturen bat falta bada, urtearen lotura jarraitu han sartzeko.\nMaiatzaren 7a gregoriotar egutegiaren urteko ehun eta hogeita zazpigarren eguna da, 128garrena bisurteetan. 238 egun falta dira urtea amaitzeko. Daturen bat falta bada, urtearen lotura jarraitu han sartzeko. (eu)\nMaiatzaren 7 (eu)


Andrea Seco Díez\nHezkuntzaren munduan murgilduz\nIKT ikasgaiarekiko jarrerari dagokionez, azpimarratzekoa da hasieratik jakinmin eta interesa handia izan dudala gai honekiko. Izan ere, gure ikasgaien artean berritzaileena izateaz gain, jakin badakigu teknologia berriak gure gizartea mugitzen duten motor handietariko bat direla. Bestalde, etorkizuneko irakasle profesional moduan, IKTak kritikotasunez erabiltzea garatu beharreko oinarrizko trebetasuna da. Horiek horrela, IKT ikasgaia trebetasun hori garatzeko ezinbesteko aukeratzat hartu nuen. Hala ere, uste dut denbora oztopo ikaragarria izan dela trebetasun hori behar bezala lortzeko. Ikasgaiari amaiera ematear gaudela, atzera begiratzen dut eta esaldi honen bidez laburtuko nuke lauhileko honetan egindakoa: testu batzuetatik elkarrekin eraikitako ezagutza IKTen bidez transmititzea. Pertsonalki eta ikasgaia hobetzeko iradokizun moduan, transmisio hori egiteko baliabide edo programa ezberdinen proposamena faltan bota dut.\nErabilitako metodologiaren aurrean, nolabaiteko beldurra eta intseguritatea sentitu nuen hasiera batean. Taldekideok ez genuen oso argi zertan zetzan gure eginkizuna, baina apurka-apurka segurtasuna eskuratu genuen eta lanari ekin genion. Uste dut ikaskuntza-gurpila metodologia oso interesgarria eta erabilgarria dela denon artean eraikitako ezagutza konpartitzeko. Hala eta guztiz ere, gure gelan hainbeste ikasle egonik, bideratzeko zaila izan da. Bestalde, metodologia hau benetan aberasgarria izan dadin, heldutasun- eta konpromesu- maila handiak behar dira eta uste dut gelako giroan ez direla gehiegi nagusitu ezaugarri horiek. Horren ondorioz, badirudi bakoitzak bere lanarekin bete duela, baina modu indibidualista batean, beste taldeen ekarpenak behar bezala barneratu gabe.\nAurreko ildotik jarraituz, ikaskuntza-gurpila metodologia oztopatu dituzten alderdiak azalduko ditut. Alde batetik, egun berean laupabost aurkezpen egoteak arretaren galera zekartzan eta hasiera batean, interesa piztuta egon arren, denborak aurrera egin ahala, interes hori galtzen zen. Era berean, asistentzia gero eta eskasagoa zen. Beste alde batetik, landu beharreko testuen gaiak nahiko errepikakorrak ziren eta aspektu horrek ere gelaren dinamika oztopatu du. Nire ustez, alderdi hau negatiboena izan da, galera izugarria iruditzen zaidalako gelan daukagun potentzialitatea kontuan hartuta. Amaitzeko, uste dut ikasgai honen irakasleen arteko koordinazioa hobetu beharko litzatekeela, saio praktikoetan landu ditugun edukiak hain ezberdinak ez izateko. Horrez gain, uste dut lotura handiagoa egon beharko litzatekeela teoriaren eta praktikaren artean; teorian ikasitakoa praktikan aplikatzeko eta alderantziz.\nHobetu beharreko alderdiak alde batera utzita, prozesu honen alde positiboak aztertzeari ekingo diot. Hasteko, uste dut erabaki ona izan zela metodologia berritzaile hau aukeratzen ausartzea. Izan ere, esperimentazioan murgildu gara, ezagutza kolektiboa eraikiz eta elkarrengandik ikasten ikasten. Ekinaren ekinez, kalitatezko lanak egitea lortu dugu, etorkizunerako erabilgarriak izan daitezkeenak. Hortaz, zalantzarik gabe, zoriontzekoa da talde guztiek egindako lana eta eskainitako esfortzua.\nAmaitzeko, prozesu hau laburtzeko poster bat uzten dizuet:\nEtiketak: Azken hausnarketa, Egin beharreko lanak, SaioTeorikoak\nBederatzigarren eta azken saio teorikoa\nAzken klasea izan da gaurkoa… Denbora arinegi pasatu dela uste dut. Gaurkoan, gela jendez gainezka zegoen, ebaluazioak entregatu behar izan ditugulako. Irakasleak jaso dituen paper guztiak ikusita, agerian geratu da orokorrean lan handia egin dugula.\nSaioaren hasieran, dokumentatzaileen azken taldeak amaiera eman dio ikaskuntza-gurpila metodologiari. Ederki azaldu eta aurkeztu dute euren sitesa eta gainera, behatu dituzten taldeen prozesua laburtzeko bideo bat jarri dute, musika eta irudiak konbinatuz. Benetan modu polita iruditu zaidala gure ibilbidearen atal honi amaiera emateko.\nAzkenik, irakasleak lauhilabete osoan zehar bizi dugun ikas-irakaste prozesua laburtu du aurkezpen baten bidez eta hausnartzera bultzatu gaitu. Atzera begira, agerian geratzen da egindako esfortzu guztiak eta esperimentazioan murgildu izateak benetan merezi duela eta hobetzeko aspektuak egon arren, positiboek irabazten dutela.\nEgilea: Unknown ordua: 19:23 iruzkinik ez:\nGaurko saioan, dokumentatzaileak izan dira protagonista nagusiak. Izan ere, euren lan-prozesua aurkeztu dute, baita behatutako taldeena ere. Horretarako, talde bakoitzak egin duen ibilbidea aztertu dute, Sites bidez. Bertan, taldeek emandako urrats nagusiak azaltzeaz gain, ikaskuntza-irakaskuntza prozesu horren inguruan hausnartu dute. Azpimarratzekoa da oso interesgarria iruditu zaidala egindako balorazio guztiak konstruktibistak izatea. Azken finean, IKASTEN IKASTEKO gaude hemen.\nEgilea: Unknown ordua: 22:17 iruzkinik ez:\n2014(e)ko abenduakren 7(a), igandea\nBideoa editatzeko arazo teknikoak izan ditugu, ez dugulako inolako prestakuntzarik jaso bideoak egiteko programen inguruan. Uste dut IKT ikasgaia bideoak grabatzeko eta editatzeko ikasgarik aproposena dela eta behintzat, saio bat eskaini behar izango genuela bideo baten ekoizpenaren nondik norakoak ezagutzeko.\nIkaskuntza gurpila: 4.1 taldea (+ke 1x1)\nHasteko, nire taldea aurkeztuko dizuet:\nHona hemen ikaskuntza-gurpila metodologian oinarritutako lana burutzeko jarraitu dugun prozesua:\n1. Irakurgaiak irakurri eta notak hartu\nLana egiteko epea kontuan hartuz, landu beharreko testuak taldekion artean banatu genituen eta behin bakoitzak bere zatia landu zuela, ideiak komunean jartzeko elkartu ginen.\nJarraian, lehenengo irakurketan jasotako notak uzten dizkizuet:\n2. Taldeko eztabaida: akta\nTaldearen bilkuretako akta: 2014/11/30\nLekua: UPV-EHU Magisteritza Eskola (Taldean ikasteko gela: 1S04G)\nKoordinatzailea: Zubiarrain, Naia\nAzpi-koordinatzailea: Seco, Andrea eta Santamaria, Amaia\nIdazkaria: Santamaria, Gorka\n- Santamaria, Amaia\n- Santamaria, Gorka\n- Seco, Andrea\n- Zubiarrain, Naia\nBakoitzak hiru testuak irakurri behar ditu\nEgokitu zaion atala irakurtzea eta laburtzea\nIdeia nagusiak ateratzea\n5 hitz gako bakoitzak\n2 erronka bakoitzak\nHurrengo bilkurarako eginkizunak:\nIdeia nagusiak “post it”etan idaztea\nHurrengo bilkuran aztertu beharreko gaiak:\n1. Bakoitzak egindako lana berrikusi eta antolatu.\n2. Ideiak komunean jarri.\n3. Guztion hausnarketekin erabaki bat atera.\n4. Aurkezpenerako ideiak ateratzea\nHurrengo bilkuraren data: 2014/11/19\nLekua: UPV-EHU Magisteritza Eskola\nTaldearen bilkuretako akta: 2014/11/19\n1. Egin ditugun laburpenak txosten batean elkartu\n2. Kohesioz eta zentzuz laburpen osoa egin\n3. Movie Maker bat egitea\n4. Gure ahotsak grabatzea\nAurkezpen osoaren laburpena egitea\nAndrea Seco eta Naia Zubiarrain\nHurrengo bilkuraren data: 2014/11/24\nTaldearen bilkuretako akta: 2014/11/24\n1. Movie maker bat egitea\n2. Gure ahotsak grabatu eta movie makerrean jarri\nMovie Maker-a prestatzea\n1. Movie maker-a prestatzea\n2. Txostena zuzentzea\n3. Aurkezpena lantzea\nHurrengo bilkuraren data: 2014/11/25\nTaldearen bilkuretako akta: 2014/11/25\n1. Movie makerra prestatzea, argazkiak eta gure audioak sartzea.\n2. Txostena berrikustea\nHurrengo bilkuraren data: 2014/11/27\n3. Sintesi dokumentua\nKlikatu hemen sintesi dokumentua ikusteko. Dokumentu honek testuen laburpen orokorra, hitz gakoak, galderak eta taldearen hausnarketa biltzen ditu.\n4. Aurkezpenerako bideoa\nLandutako testuen ideia nagusiak klasean aurkezteko bideo bat egin genuen Movie Maker programaren bidez. Klikatu hemen bideoa ikusteko.\n5. Dokumentatzaileekin partekatu\nDokumentatzaileekin azken produktuaz gain, prozesuan zehar egindako atazak partekatu ditugu.\n6. Talde handian aurkeztu\nAmaitzeko, azaroaren 27an talde handian gure lanaren inguruko aurkezpen laburra egin genuen arestian jarritako bideoaren bidez.\nEgilea: Unknown ordua: 21:50 iruzkinik ez:\nEtiketak: Egin beharreko lanak, IkaskuntzaGurpila\nNirekin kontaktuan jartzeko


Berniniren kolonia Vatikanoan, barrokoaren harribitxia | Absolut Travel\nVatikanoko Berniniren kolonia munduko monumenturik aparteko eta ospetsuenetako bat da. Bere kokapena, aurrean San Pedro basilika, baina baita bere handitasuna eta ikusgarritasuna ere.\nEraikitzeko agindua eman zuen Alexandro VII.a aita santuak Vatikanoko tenplura etorri ziren guztiei ongietorria emateko. Aurretik, San Pedro plaza laukizuzena zen eta hamar metro inguruko desnibela zuen basilikako eskaileren eta kontrako aldearen artean. Berninik Vatikanoko kolonadak joera hori amaitu eta munduko plaza ezagunenetako bat konfiguratu zuen.\n2 Berniniren kolonia Vatikanon, lan bikaina\n3 Vatikanoko Berniniren kolonadaren ingurua\n4 Monumentuaren bitxikeria batzuk\n5 Nola iritsi San Pedro plazara\nNapolitarra Gian Lorenzo Bernini Margolaria eta arkitektoa zen, baina batez ere eskultorea. Barrokoari atxikita, marmola zizelkatzeko gaitasunaren ondorengo kontsideratzera eraman zuen Miguel Ángel. Oso erlijiosoa, bere talentuak zerbitzuaren zerbitzura jarri zituen Kontraerreforma, horrek aita santuen mesedea gozatu zuen.\nBere sorkuntza handien artean daude San Pedro baldakina, Vatikanoko basilikan ere; du Urbano VIII.aren hilobia; du Santa Teresaren estasia edo Lau ibaien eta gabarraren iturriak. Bernini hil zen Erroman 28ko azaroaren 1680an, bere eskulturek oso gutxitan parekatutako adierazgarritasuna emateko gai.\nBerniniren kolonia Vatikanon, lan bikaina\nHala ere, agian Berniniren lanik ospetsuena arkitektura zein eskultura ezagutzak erabili behar zituen espazio hau da. Kolonada eta instalatu behar zen eremua diseinatu baitzituen.\nAlexandro VII.a aita santuaren nahiaren arabera, fededunen besarkada sinbolizatzen du San Pedro basilika bisitatzera etortzen direnak. Hori dela eta, bisitariak biltzen dituen bi beso ordezkatzen dituen obalo erraldoi bat osatzen duten bi zutabe ilara ditu.\nVatikanoko Berniniren zutabearen xehetasuna\nBerninik Vatikanoko kolonada du ezaugarri 284 zutabe ikusgarri 16 metro bakoitza eta lau ilaratan banatuta. Doriko beste hainbeste kapitelek koroatzen dituzte eta, horien gainetik, dauden balaustrada bat dago 140 zifra Elizako santu, birjina, martiri eta doktoreena. Interesgarria da figura horiek ez zituela Berninik zizelkatu, Berninik agindutakoak baizik lorenzo morelli, bere ikasleetako bat. Estatua horietako bakoitzak 3,20 metro neurtzen ditu, hau da, San Pedro basilikako fatxadan ikus ditzakezun Kristoren eta apostoluen altueraren erdia.\nZutabeak famatuenak dira travertino marmola eta estalitako hiru pasabidetan banatutako espazioa osatzen dute. Erdikoa, pixka bat altuagoa, karrozen igarotzeko sortu zen, bi aldeak oinezkoentzat ziren.\nVatikanoko Berniniren kolonadaren ingurua\nBaina Berninik ez zuen kolonada ikusgarria diseinatu eta eraiki soilik. Ingurumena ere zaindu zuen. Bereziki plazarekin eta basilikarekin lan egiten zuen. Azken honi dagokionez, fatxadako eskailera luzeegia zela iritzita, indusketa egitea agindu zuen altueran jaisteko.\nKolosala ere errespetatu zuen obeliskoa plazaren erdialdean dago Sixto V.a Aita Santua 1586. urtean landutako harri erraldoi hau Egiptotik ekarri zuen Kaligula 41. urtean. Nencoreoren garaia baino ez da, Jesu Kristoren aurretik XX. Mendean bizi zen XII. Dinastiako faraoia. Garai hartan, Erromako Circus Maximus-en zegoen.\nObeliskoaren bi aldeetan bi iturri simetriko ere badaude. Bata Berninik berak egin zuen, eta bestea, berriz Carlo Maderno. Eta, horren ondoan, plazaren erdian, puntu geografiko hori zehazki markatzen duen harrizko disko bat. Haren gainean jartzen bazara, zutabe ilara bakarra dagoela irudituko zaizu, lehendik zeuden lau ezin hobeto lerrokatuta baitaude.\nSan Pedro basilika eta Berniniren zutabea\nGuztira, Berniniren Kolonada hartzen duen espazioak a hartzen du luzapen eliptiko erraldoi 320 metro sakon eta 240 diametro. Eraikitzeko, ehunka gizon behar ziren. Era berean, 44 metro kubiko travertino marmoletik iritsi ziren Tivoli, Erromatik 30 bat kilometrora. 300 pertsona har ditzake.\nHain da perfektua lan bikain hau, ezen zutabeek diametroa kanpora handitzen baitute haren kontenplazioaren distortsio optiko posiblea zuzentzeko. Era berean eta arrazoi berberagatik, fatxada San Pedro basilika hurbiltasun sentsazioa ematen duten bi beso bateratuek lotzen dute plazarekin. Gainera, Berniniren zutabea bereziki diseinatu zuten San Pedro basilikaren ikusizko ardatza bihurtzeko Michelangeloren kupula\nMonumentuaren bitxikeria batzuk\nBerniniren lan bikain honi dagokionez, badaude jakin nahi duten bitxikeriak. Lehena hori da Italia eta Vatikano Estatuaren arteko muga markatzen du. Lurrean kokatutako eta plaza alde batetik bestera zeharkatzen duen marmolezko lerroan eskertuko duzu.\nHain zuzen ere, San Pedro plazara iristeko, biderik onena zuzenekoa da Via de la Conciliazione, zer zati Castel Sant'Angelo eta horretara iristen da.\nBaina oraindik beste bitxikeria bat eskaintzen dizu lekuak. Plazaren erdigunetik gertu Haizearen Arrosa eta, inguruan, harri gorriak irudikatzen duen harria dago. Azken horietako batek bihotza erliebean du, kondairaren arabera, enperadore baten bihotza da. Nero, kristauen jazarle handia.\nEstatuak Berniniren kolumnan\nNola iritsi San Pedro plazara\nEz duzu arazorik izango monumentu ikusgarrira iristeko autobus turistikoa hori plazan gelditzen da. Baina, zure kabuz joatea nahiago baduzu, onena hartzea da Ottaviano metroa.\nOndorioz, Berniniren kolonada Vatikanoan Bereziki artista italiarraren eta orokorrean barrokoaren sorkuntza ikusgarrienetako bat da. Izan ere, haren formek eta estatuak eredu izan ziren garai hartako beste hainbat lanetarako. Ez al duzu ezagutu nahi?\nArtikuluaren bide osoa: Absolut Travel » Berniniren Kolonada Vatikanoan


Inposizioei aurre egiteko deiak - Ikoitz Arrese - Uriola.eus\nInposizioei aurre egiteko deiak\nHezkuntza Plataformen Topaguneak maiatzaren 5ean 'planto' egiteko mobilizaziorako deialdia egin du. Ikasle Abertzaleek ere DBH 4. mailako errebalidaren kontrako dinamika jarri dute martxan. LOMCEk inposatu nahi dituen azterketen gaiaren inguruan azken asteetan asko hitz egin ez bada ere, berriz piztu da errebaliden kontrako mugimendua.\nEAEko zein Nafarroako Hezkuntza sailak LOMCE aplikatzen ari dira. Heziberri deitu edo LOMCE izena mantendu, PPren hezkuntza legea gure ikastetxeetan sartuta dago. Ez naiz honetan luzatuko argudioetaz gain ikastetxeen egunerokoak hauxe bera baieztatzen baitugute.\nEgia da, LOMCEren azterketen gaia nahiko "lasai" dagoela. Ikastetxeetan zein kalean dagoen sentsazioa lasaitasunarena da, izan ere, oso ondo egin dute Hezkuntza sailek beraien lana: informaziorik zabaldu ez, eta zerbait esan dutenean erabat kontrajarria. Sinistu arazi nahi digute gure ikastetxeetan egingo diren LHko 3 eta 6. mailako zein DBHko 4. mailako azterketa berria ez direla LOMCEren araberakoak.\nCristina Uriarteren helburua, aurten ere, ikasleak, familiak eta langileak nahastea izan da. Informazioa, oraindik orain, ukatuz, planto dinamika eten nahi izan du. Mobilizazio oro baretu nahi dute.\nBaina sektore ezberdinak mobilizatzeari ekin diote berriz. Maiatzaren 5ean Hezkuntza Plataformen Topaguneak egindako lehenengo deialdia dugu. Maila lokalean mobilizatzeko deia egin du HPTk.\nIkasleek ere, DHB 4ko etapa amaierako errebalidari begira, desobedientzia ekimenak egingo dituzte. Hori dela eta, Ikasle Abertzaleek planto egiteko konpromisoa hartu dute.\nOtzan nahi dute Gobernuek hezkuntza komunitatea, baina argi geldituko da aurten ere ez dugula inongo inposiziorik onartuko eta azterketa hauei planto egingo diegula.


Kooperatibismoa eta ekonomia sozialari buruzko webinarrak — TUlankide MONDRAGON\nCOVID-19k sortu duen krisi egoeraren testuinguruan, Mondragon Unibertsitateko LANKI Kooperatibismoaren Ikertegiak eta Kooperatibismoan eta Kudeaketa Sozioenpresarialean Unibertsitate Masterreko koordinazio taldeak webinar sorta ba antolatu dute.\nEkainaren 3, 4, 10 eta 17an egingo diren mahai-inguruetan, kooperatibismoari eta ekonomia sozialari buruzko gaurkotasun handiko hainbat gai jorratuko dituzte, hala nola COVID-19ak sortutako egoera, kooperatibek egoerari emandako erantzuna eta kooperatibismoaren ekarpen posibleak. Mahai-inguru eta hitzaldietan, parte hartuko dute bertako zein kanpoko ordezkariek\nWebinarrak 18:00etan hasiko dira. Aurkezpen guztiak irekiak dira, baina, aldez aurretik izena eman beharko da.\nEkainak 3 (asteazkena). Mondragon Taldeko kooperatibak COVID-19aren aurrean.\nHizlariak: Carlos Maza (Lagun-Aro), Aritz Otxandiano (FAGOR Taldea) eta Mikel Larrea (Eroski). Dinamizatzailea: Ainara Udaondo (Mondragon Unibertsitatea).\nEkainak 4 (osteguna). Kooperatibismoa Euskal Herrian eta Katalunian.\nHizlariak: Ivan Miró (La Ciutat Invisible-XES), Iñigo Iñurategi (Mondragon-Gestio soziala) eta Ainhoa Iribar (Olatukoop). Dinamizatzailea: Aitzol Loyola (Mondragon Unibertsitatea).\nEkainak 10 (asteazkena). Kooperatibismoan eta Kudeaketa Sozioenpresarialean Unibertsitate Master berriaren aurkezpena.\nHizlaria: Leire Uriarte (LANKI Kooperatibismoaren Ikertegiko ikertzailea eta masterreko koordinatzailea).\nAurkezlea: Julen Iturbe-Ormaetxe (Kontsultore artisaua).\nEkainak 17 (asteazkena). Kooperatibismoaren ekarpena post-COVID-19 garaian.\nHizlariak: Paloma Arroyo (COCETA) eta Rosa Lavín (Konfekoop). Dinamizatzailea: Leire Uriarte (Mondragon Unibertsitatea).


Bizkaia modernoa, hurbila eta arduratsua. Aldundi hurbilagoa, herritar udal eta eskualdeekiko. Bizkaia Goazen 2030 - Bizkaia.eus\nAldundi hurbilagoa, herritar udal eta eskualdeekiko\nGardentasunaren Foru Araua prestatzea eta sustatzea\nBizkaiko Foru Aldundiaren araugintzako ekimen baten bidez, Batzar Nagusiek Bizkaiko Gardentasunaren Foru Araua onartu zuten, eta 2016ko otsailean sartu zen indarrean. Horren bitartez, abangoardiako araudi batez hornitu ziren bai Bizkaiko Foru Aldundia bai foru-sektore publikoko entitateak gardentasunaren arloan.\nEra berean, foru dekretu baten bitartez erregulatu dira Gardentasunaren arloko Erreklamazioen Batzorderako antolakuntza-, prozedura- eta funtzionamendu-arauak, eta Aldundiaren erabaki baten bidez, berriz, Gardentasunaren Atariaren zehaztasun teknikoak nahiz edukia eta informazio publikoaren eskaerak izapidetzeko eskumena izango dute unitateak.\n2016an, formalki eratu zen Gardentasunaren arloko Erreklamazioen Batzordea, eta, behin bere kide guztiak izendaturik, bere eginkizunetan dihardu. Horrenbestez, amaitutzat jo dira proiektu honi dagozkion jarduerak.\nJende guztiarentzako jardunaldiak antolatzea Aldundiaren eraikin nagusietan\n2016an, 2017an eta 2018an, 700 lagunek baino gehiagok hartu dute parte toki hauetan egin diren ate irekien jardunaldietan:\nBizkaiko Fauna Basatia Sendatzeko Zentroa\nBizkaiko Foru Aldundiak Zallan duen upategi esperimentala\nPeñaskaleko trafikoa kontrolatzeko zentroa\nUriosteko (Ortuella) eta Artazako (Leioa) suhiltzaile-etxeak\n2016an eta 2017an zirriborro-testua eta aurreproiektua garatu ondoren, Batzar Nagusien 2018ko azaroaren 21eko osoko bilkuran, interesen gatazka eta bateraezintasunei buruzko Foru Araua onartu zen. Arau horrek foru-kargu publikoetan dihardutenen estatutua arautzen du, kargu horien funtzioak gidatu behar dituzten printzipio etikoak eta gobernu onekoak biltzen ditu, interes-gatazkak saihesteko eta identifikatzeko araudia ezartzen du, eta araudi hori indarrean jartzen denetik aplikagarriak diren bateraezintasun- eta zehapen-araubideak jasotzen ditu.\nAraudi horretako xedapenak Ahaldun Nagusiari, foru-diputatuei, Foru Administrazioko zuzendari nagusiei eta Foru Administrazioei lotuta edo haien menpe dauden erakundeetako zuzendari nagusiei edo kudeatzaileei aplikatzen zaizkie, eta, dioenez, indarrean jartzen denetik 3 hilabeteko epea dago foru-kargu publikoetarako aukeratu direnen katalogo bat onartzeko.\nBizkairako politika publikoak aztertzeko eta ebaluatzeko sistema jartzea martxan\n2016tik Bizkaiko Foru Aldundiak politika publikoak aztertzeko hainbat ekimen jarri ditu martxan; besteak beste, honako hauek nabarmendu behar dira: lurraldeko adierazle-sistema garatzea, horren hirugarren txostena 2018an aurkeztu baita (testuinguruko adierazleak, gizarte- eta ekonomia-mailan), eta Bizkaia Goazen 2030 egitasmoaren jarraipen- eta ebaluazio-sistema, ezarritako informazio-metodologiaren arabera, egoeraren hirugarren txosten hau eginez.\nGainera, urtero, kontu publikoak emateko prozesua abiarazi da, eskualdeko topaketen bidez. Hain zuzen ere 2018an, autobus bat ibili da bost hilabetez Bizkaiko udalerrietan barrena; guztira, 20.000 bisita inguru egin ditu, eta ehunka ekarpen egin dizkie BFAko proiektuei. Gainera, 2018an, kontuak emateko 14 topaketa sektorial egin ziren.\nProiektu hau amaitutzat ematen da, politika publikoen segimendua eta ebaluazioa egiteko eredua jarri ahal izan baita martxan. Hala ere, Bizkaiko Foru Aldundiaren ustez, eredua bizirik dago eta etengabe hobetuz doa.\nHerritarren parte-hartzerako eredu propioa diseinatzea\nHerritarrek parte hartzeko eredu propioa diseinatzeko esparruan existitzen diren parte hartzeko ekimenak aztertu dira, eta, ondoren, dokumentu bateratu batean jaso dira. Gainera, Gobernu Irekiko estrategia bat zehaztu da, eta horren barruan konpromiso zehatzak definitu dira herritarren parte-hartzearekin. Konpromiso horien barruan, orain arte aurreikusitako partaidetzako eta gobernu irekiko ekimen guztiak garatu dira. Halaber, Bizkaiko Foru Aldundiaren webguneak parte hartzeko atal bat dauka, eta hobetuz eta eguneratuz joan da 2017an eta 2018an.\n2016an, partaidetzako ekimenetako batzuk diseinatzen hasi ginen, eta 2017an eta 2018an haiek garatzen jarraitu eta berriak zehaztu ditugu. Hauek nabarmen daitezke:\nBusturialdeako gazteekin batera diseinatzeko proiektu pilotu bat martxan jartzea.\nGazte Saregileak proiektua martxan jartzea eta finkatzea, harekin erlazionatutako partaidetzako hainbat ekimenen bidez.\nPartaidetzako kontuak emateko bigarren fasea egitea, autobus ibiltari batekin eta 14 topaketa sektorialekin.\nBizkaiko partaidetzaren mapa argitaratzea.\nBFArako Herri Partaidetzaren Plana prestatzea.\nBFAren Gobernu Irekiko Planaren tarteko ebaluazioa egitea eta Euskadin Gobernu Irekiko proiektu bat abiaraztea, beste bi foru-aldundiekin, hiru hiriburuekin eta Eusko Jaurlaritzarekin batera.\nNahiz eta herritarrek parte hartzeko eredua bizirik egon eta etengabe hobetzen aritu, ustez bete dira eredua bera martxan jartzeko helburuak. Eredu hori argitaratu zenetik dago martxan, eta ELGAk aitortuta dago.\nAldundiaren web-orria berregituratzea\n2016ko abenduan webgune berria sortzeko proiektuaren lehen fasea osatu zen. Lehen fase horretan aurreko webgunea aztertu zen, eta web-estrategia berria definitzeko abiapuntuaren diagnostikoa egin.\n2017an zehar, webgunearen atal berriak garatu ziren, Bizkaia.eus egitura berrira eta diseinu berrira egokituta. Sortu ziren orrien artean nabarmendu behar dira GeoBizkaia, Open Data, Gardentasuna edota Arreta Goiztiarra, baita beste orri batzuk ere.\n2018an, Bizkaiko Foru Aldundirako garrantzitsuak diren beste atal eta webgune batzuk garatzen jarraitu da, eta edukia atariaren diseinu berrira egokitu da. Horren haritik, nabarmentzekoa da partaidetzaren ataria aldatu dela, Bizkaia Gazteak proiektuak eta Bizkaiko turismoaren Visit Biscay egitasmoak webgune berria dutela, eta “kolesterolaren ibilbideak” atala argitaratu dela; beste webgune bat ere sortu da inbertsio-funtsen ingurukoa.


Mikel Muxika: "Baserrisarea.com'-etik esango baligute, adibidez, txekor erdi baten eskaria dagoela, berehala prestatuko genituzke okela-sortak" - Debagoiena - Goiena.eus\nMikel Muxika: "Baserrisarea.com'-etik esango baligute, adibidez, txekor erdi baten eskaria dagoela, berehala prestatuko genituzke okela-sortak"\nImanol Soriano 2013-11-11 17:48\nIrumendi elkartekoek urteetako esperientzia dute abeltzaintzan. 60ko hamarkadan du jatorria elkarteak, nahiz eta egungo egiturarekin 1994a ezkero diharduen. Esne-behiekin hasi ziren lanean, baina, berregituraketatik hona, okeletarako behiak dituzte ogibide Irumendi elkarteko lau kideek, horien artean Mikel Muxikak.\nZenbat abere dituzue?\nBi urtetik gorako 200 behi ditugu. Horiez gain, sei hilabetez azpiko 74 bigantxa eta ixku, sei eta hamabi hilabete arteko 60 inguru eta hamabi hilabetetik 24 hilabeterako 90en bat.\nZein arrazatakoak dira?\nPirenaika behiak ditugu eta arraza bera haragitarako moduan dago katalogatua.\nDenak okelatarako hazten dituzue?\nAlde batetik daude okeletarako gizentzen diren txekor eta behiak, eta bestetik, bizirik mantentzeko hazten ditugunak. Haragia Harakai-Urkaiko kooperatibaren bidez saltzen dugu, Eusko Label ziurtagiriarekin. Bizirik saltzeko abereen kasuan, ernai dauden bi urteko bigantxak saltzen ditugu. Espainian zehar egiten diren hainbat azoka eta enkantetan saltzen ditugu, Pirinio inguruetan, Teruelen, Sorian, Kantabrian, Palentzian eta Extremaduran, besteak beste.\nBestelako proiektu batzuetan ere bazabiltzate, ezta?\nBai; hobekuntza genetikoaren plan batean gabiltza. Pirenaika arrazaren hobekuntza genetikoa oso garrantzitsua da, bertako arraza izanda ez dugulako beste leku batzuetako hobekuntza genetikoa aprobetxatzerik. Horrek ustialekuan gastu gehiago izatea eragiten du, besteak beste, pisua kontrolatzeko lan handia egin behar delako.\nBestalde, bigantxen ugalketarako I+Gko lan bat egiten ari gara: elikadurak euren ziklo hormonalean eta ernai geratzeko garaian zela eragiten duen aztertzeko.\nZuen lanean zertan lagundu ahal dizue Baserrisarea.com moduko egitasmo batek?\nUste dut beste produktu batzuk ongi saltzen direla, baina okelarekin oraindik eskari gutxi dago. Ez dago zalantzarik, eskaria balego guk baditugu tresnak haragia zatitan, sortaka, prestatu eta saltzeko. Kooperatibako kide gara eta baditugu horretarako baliabideak; beraz, Baserrisarea.com-etik esango baligute barazkiekin egiten den moduan txekor erdi baten eskaria egiten dutela, berehala prestatuko genituzke okela-sortak.


Errotazio bidezko 86 aparkaleku berri egingo dira Bergaran, seminario azpian - Bergara - Goiena.eus\nErrotazio bidezko 86 aparkaleku berri egingo dira Bergaran, seminario azpian\nJokin Bereziartua Lizarazu 2018-10-03 15:14\nLaukizuzen itxurakoa, solairu bakarrean eta errotazio bidez funtzionatuko duten 86 aparkaleku berrirekin. Halakoxea izango da seminario azpian eraikiko den parking berria. Sarrera eta irteera Ibargaraitik izango du, Justo Garate plazaren azpian dagoen aparkalekuko sarrerari paralelo, eta bi sarrera-irteerak errazteko biribilgune erdi bat egitea proposatzen da. Oinarrizko proiektua aurkeztu dute gaur, herritarrekin batera osatu gura dutena.\nGaur aurkeztu dute, seminarioko patioan bertan, BEB Arkitektoak estudiokoek idatzi duten proiektua. "Udalaren ustez estrategikoa da Bergararentzat erdigunean aparkatzeko aukerak erraztea, bai herritarrontzat zein arrazoi desberdinengatik bisitatzen gaituztenontzat; beste ate bat zabalik izatea bermatzen du honek. Bergarak hazkundea izaten jarraitzea errazteko eta herriko jarduera indartzeko beste pauso garrantzitsu bat da lur azpiko aparkalekua errealitate bihurtzea", esan du Elena Lete alkateak.\nArgazkia: Proiektuaren berri emateko agerraldia gaur, seminarioko patioan.\n86 aparkaleku, horietatik lau auto elektrikoendako\nProiektuaren idazketa BEB Arkitektoak estudiokoei adjudikatu zitzatzen 34.425 eurotan. Aparkaleku berriak lauki zuzen itxura izango du eta bertan 86 aparkaleku-plaza aurreikusten dira; horietatik hiru mugikortasun mugak dituztenentzat eta beste lau ibilgailu elektrikoentzat.\nIbilgailuen sarrera eta irteera Ibargarai kaletik egingo da, zehazki Justo Garate plazaren azpian dagoen aparkalekuko sarrerari paralelo. Bi sarrera-irteerak errazteko biribilgune erdi bat egitea proposatzen da.\nOinezkoak Ibargarai zein Herri Lagunak kaletik\nOinezkoendako bi sarrera aurreikusten dira, bakoitza mutur batean kokatuta: bata Ibargarai kaletik eta bestea Herri Lagunak kalera ematen duen plazatxotik.\nPatioaren eta Ibargarai arteko horma behera\nSeminarioko patioko urbanizazioari dagokionez, gaurko aurkezpenean nabarmendu dute eremu horren eta Ibargarai kalearen arteko horma ezabatu egingo dela, eta ondorioz Ibargarai kaleko espaloi zabalagoak lotura zuzena izango duela Seminarioko patioarekin. Hala ere, ume askok erabiltzen duten gunea izanik eta ondoan errepidea dagoela jakinda, Udala segurtasuna bermatzeko aukera ezberdinak aztertzen ari da.\n2019ko otsailean hasiko dira seminario azpiko aparkalekurako obrak\nJokin Bereziartua Lizarazu 2018 ira 10 Bergara 1\nAparkalekurako proiektua idazten udazkenean bukatu eta udazkenean bertan obra lizitatu gura du Udalak, 2019ko udaberria baino lehen lanak has daite...


Etorkinentzako programa berezirik ez badago ere, Estatu espainoleko hezkuntza-sistema nolakoa den eta titulazioak nola lor daitezkeen azalduko dugu, heziketa gizarteratzeko modu garrantzitsua da eta.\nA. Oinarrizko Hezkuntza Orokorra (OHO)\nOinarrizko Hezkuntza Orokorra (OHO) derrigorrezkoa da espainol guztientzat, sei eta hamahiru urte bitartean; edozein enplegu-mota eskaintzean, beraz, enpresariak eskola-graduatua edo eskola-ziurtagiria eska dezake.\nEskola-ziurtagiriak lehen mailako lanbide-heziketara sartzeko aukera ematen du.\nGainera, lanean eta, aldi berean, BBB edo UBI ikasten ari direnek gauez ikasi ahal izango dute herri-ikastetxeetan.\nEusko Jaurlaritzako Hezkuntza Sailak eta udaletako Gizarte-Ekintzako Sailek ikasteko bekak eta laguntzak banatzeko programak dituzte.